எவ்விடயத்தையும் சவாலாகப் பார்க்க வேண்டும்


மன அழுத்தமென்பது மனிதனுடைய உடலில் அன்றாடம் ஏற்படும் நோய்களைப் போன்ற ஒரு நோயாகும். ஆனால் இது ஒரு தற்காலிக நோய் என்பது குறிப் பிடத்தக்கது. உடம்பில் ஏற்படும் நோய்களுக்கு எவ்வாறு சிகிச்சை பெற வேண்டுமோ அவ்வாறே மன அழுத்தத்திற்கும் சிகிச்சை பெற வேண்டும். மன அழுத்தம் பொதுவாக அனைவருக்கும் ஏற்படக்கூடியது. 
பொதுவாக நாம் அன்றாடம் செய்கின்ற நடவடிக்கைகளுக்கு முகங்கொடு க்க முயலும் போது உடலியல் ரீதியாகவும் உளவியல் ரீதியாகவும் முகம் கொடுப்பதில் பிரச்சினை ஏற்படும். அப்பிரச்சினைகளில் இனியும் ஈடுகொடுக்க அல்லது தீர்க்க முடியாது என்ற நிலை ஏற்படும்போது அதன் விளைவாக மனதில் ஏற்படும் ஒரு வகையான பின்னடைவே மன அழுத்தமெனப் பொதுவாகக் குறிப்பிடப்படுகின்றது. 
மனிதனுக்கு ஏற்படும் நோய்களில் 70 வீதம் முதல் 90 வீதமானவை, மன அழுத்தத்தின் காரணமாகவே ஏற்படுகிறது என கண்டறியப் பட்டுள்ளது.
இம்மன அழுத்தம் இரு முறைகளில் ஏற்படலாம்.
1. சுற்றுப் புறச் சூழலால் அல்லது சமூகத்தால் ஏற்படக் கூடிய மன அழுத்தம்.
2. வாழ்க்கை முறை அல்லது சிந்தனைகளால் ஏற்படக்கூடிய மன அழுத்தம்.
எதிர்பார்ப்புகளை அதிகமாக ஏற்படுத்திக் கொள்வதே மன அழுத்தத்திற்கு முக்கிய காரண மாகும். மனிதன் எதிர்பார்ப்புக் களைக் குறைக்கும்போது மன அழுத்தம் பெருமளவில் குறைகிறது. குழந்தைகளையும் பெரியவர்களை யும் ஒப்பிடும் பொழுது இதனை நன்கு விளங்கிக் கொள்ளலாம். பொதுவாக குழந்தைகள் எதிர் பார்ப்புக்களைப் பெரியளவில் கொண்டிராதவர்கள், அவர்கள் எதையும் மகிழ்வான விடயமொன் றாகவே நோக்குகின்றனர். 
அதன் காரணமாகவே அவர்களால் மன அழுத்தமின்றி வாழ முடிகின்றது. ஆனால் பெரியவர்கள் எதிர்பார்ப் புக்களை அதிகம் ஏற்படுத்திக் கொள்பவர்கள். அத்தோடு எதிர் பார்ப்புக்கள் கிடைக்கப் பெற்றா லும் அவற்றில் பூரண திருப்தி காணாதவர்கள். இந்நிலைமை அவர்களை மன அழுத்தத்திற்கு ஆளாக்குகின்றது.
நவீன உளவியலாளர்களின் கருத்துப்படி இடைவிடாத வேலை, ஏமாற்றம், பயம், எரிச்சல், நிரா கரிப்பு, கடின உழைப்பு, அளவுக் கதிகமான கவனம் போன்றவை மன அழுத்தத்தை ஏற்படுத்துவ தோடு பிறப்பு, இறப்பு, திரு மணம், திருமண முறிவுகள், பதவி உயர்வின்மை, கடன்தொல்லை, வறுமை, வேலையின்மை, நட்பு முறிவு, காதல் தோல்வி குழந்தை யின்மை போன்ற அன்றாட நடவ டிக்கைகள் கூட மன அழுத்தத்தை ஏற்படுத்தும். 
அதுமாத்திரமன்றி சிலருக்கு போக்குவரத்து நெரிசல், சத்தம், போன்றவையும் மன அழுத்தத்தை ஏற்படுத்தும் காரணி களாக அமையக் கூடும். மன அழுத்தம் பெரும்பாலும் தாமாகவே கற்பித்துக் கொண்ட தவறான சிந்தனைகளின் காரணமாகவும் தப்பபிப்பிராயங்களின் காரணமாக வும், ஏற்படுகின்றது. 
அதுமட்டு மல்லாது சரியான திட்டமிடலின்றி வேலைகளில் ஈடுபடாதவர்களை யும் நேர முகாமை அற்றவர்களை யும் மன அழுத்தம் மிக விரைவில் பிடித்துக் கொள்கிறது. மேலும் மதுபானப் பாவனை, புகைத்தல், நேரத்திற்கு சாப்பிடாமை, சரியான நித்திரையின்மை போன்றவை மன அழுத்தத்தை அதிகரிக்கும் காரணிகளாகக் கண்டறியப்பட்டுள் ளது. 
அளவுக்கதிகமான கோபம், ஆவேசம் போன்றவையும் மன அழுத்தத்தின் வெளிப்பாடுகளே. அது மட்டுமல்லாது மன அழுத்த மானது பல நோய்களையும் ஏற்படுத்தக் கூடியது. குறிப்பாக மிக்றேன், ஆஸ்துமா, இடைவிடாத தடிமன், ஸ்ட்ரோக், இரத்த அழுத்தம், தாம்பத்திய நோய்கள் போன்றவற்றைக் குறிப்பிடலாம்.
அன்றாடம் ஏற்படுகின்ற சிறு சிறு பிரச்சினைகளுக்கு தீர்வு காணாமல் அதைப் பற்றிய சிந்தனையை செலுத்தும் போது சிறிய பிரச்சினைகள் பெரிய பிரச்சினையாக மாறி மன அழுத்தத்தை ஏற்படுத்துகிறது. மன அழுத்தம் உள்ளவர்கள் எப்பொழுதும் தீர்மானம் எடுப்பதில் தயக்கமுடையவர்களா கவும் வேலைகளில் கவனம் குறைந்தவர்களாகவும் ஞாபக மறதி உடையவர்களாகவும், எதிர்மறை சிந்தனையுடையவர் களாகவும் தெளிவற்ற சிந்தனை கொண்டவர்களாகவும் தவறான முடிவுகள் எடுப்பவர்களாகவும் காணப்படுவார்கள்.
மன அழுத்தம் ஏற்படுவதற்கு முன் காப்பதே சாலச் சிறந்தது. அதற்கான அத்திவாரத்தை குழந்தைப் பருவத்திலிருந்து இட வேண்டும். குழந்தையிடத்தில் எப்போதும் நேர்கனிய சிந்தனையை வளர்க்க வேண்டும். எப்போதும் பிரச்சினைகளை குழந்தைகள் மத்தியில் திணிக்காமல் இருத்தல்.
குழந்தை செய்யும் நல்ல விடய ங்களை மனம் விட்டு பாராட்டு தல். நகைச்சுவை உணர்வுள்ள குழந்தையாக உங்கள் குழந்தைகளை வளர்க்க முயற்சி செய்யுங்கள்.
குழந்தைகள் எப்பொழுதும் முதன்மையாக வரவேண்டுமென எதிர்பார்க்காதீர்கள். அது தேவை யற்ற அழுத்தத்தை உருவாக்கிவிடும்.
தோல்வியும் வெற்றியும் சமம் என்ற மனோநிலையை குழந்தை மத்தியில் ஏற்படுத்துங்கள்.
குழந்தைகளுக்கு எப்போதும் முன்மாதிரியாக நடக்க முயற்சி செய்யுங்கள். குழந்தைகளிடத்தில் ஏனையவர்களை ஏற்றுக்கொள்ளும் மனப்பாங்கை வளருங்கள்.
குழந்தைகளிடத்தில் நல்ல நண்பர்களிடத்தில் உறவை ஏற்படுத்திக் கொள்ளத் தூண்டுங்கள்.
எப்போதும் சிரித்த முகத்துடன் இருக்க கற்றுக் கொடுங்கள்
எப்போதும் நேரத்துக்கு இயங்க கற்றுக்கொடுங்கள்.
மன அழுத்தம் ஏற்படுவதனை தடுப்பதற்கும் மற்றும் குறைப்ப தற்குமான சில வழிமுறைகள்.
இரவு நேரகாலத்துடன் நித்திரை க்குச் செல்வதுடன் அதிகாலையில் எழும்புதல். 
அதிகாலையில் எழுந்த வுடன் ஒரு கிளாஸ் நீரை அருந்து ங்கள். அன்றாடம் செய்ய இருக்கும் வேலைகளைத் திட்டமிடுவதுடன் ஒரு பத்திரிகையில் குறித்து வைத்துக்கொள்ளுங்கள்
குறைந்தது 20 நிமிடமாவது சிறிய உடற் பயிற்சிகளில் ஈடுபடுங்கள். 
அந்தந்த வேலையை அந்தந்த நேரத்தில் செய்து முடித்துக் கொள்ளுங்கள்.
தொழிலுக்கு பாடசாலைகளுக்கு செல்பவர்கள் 10 நிமிடங்கள் முன்கூட்டியே சென்றுவிடுங்கள்
எவ்விடயத்திலும் நெகிழ்ந்து (Flexible) செல்லக்கூடியவராக இருங்கள்.
நடக்காத விடயங்களை வைத்து சிந்தித்துக் கொண்டிருப் பதை விட நடந்த விடயங்களை வைத்து மகிழ்வுறுங்கள்
ஓவ்வெடுக்கும் போது தொலைபேசியை அணைத்து விட்டு எந்த தொந்தரவுமின்றி ஓய்வெடுங்கள்
செய்ய இலாத விடயங்களை வைத்து சிந்திக்காதீர்கள்
எளிமையாக வாழப் பழகிக் கொள்ளுங்கள்
நண்பர்களுடன் உற்சாகமாக இருக்க பழகிக் கொள்ளுங்கள்.
அந்தந்த பொருட்களை அந்தந்த இடத்தில் வைக்க பழகிக் கொள்ளுங்கள்.
கவலைகளையும் பிரச்சினை களையும் ஏனையவர்களிடத்தில் முடியுமான அளவு பகிர்ந்துகொள்ளுங்கள்.
பிறருக்கு ஏதேனும் உதவிகளைச் செய்யுங்கள்
தினந்தோறும் மனதை மகிழ்விக்கக்கூடிய ஏதேனும் ஒரு செயலை செய்யப் பழகிக் கொள்ளுங்கள்.
அடுத்தவர்களை நன்றாகப் புரிந்து கொள்ளுங்கள்
ஏனையோரைப் பற்றி குறை கூறுவதைத் தவிர்த்துக் கொள்ளுங்கள்.
எப்போதும் தன்நம்பிக்கையுடை யவராக இருக்கப் பழகிக் கொள்ளுங்கள்.
எதிலும் நேர் (Positive) சிந்தனையை ஏற்படுத்திக் கொள்ளுங்கள்.
மன்னிக்கும் மனப்பாங்கை வளர்த்துக்கொள்ளுங்கள்.
ஏனையோரை காயப்படுத்தி மனதைப் புண்படுத்தி விடாதீர்கள்.
நண்பர்களோடு நேரடியாகவோ அல்லது முடியுமானால் தொலை பேசியினூடாகவோ கதைத்துக் கொள்ளுங்கள்
செய்த பணிகளில் அல்லது வேலைகளில் திருப்தி காணுங்கள்
ஏதேனும் விளையாட்டுக்களில் ஈடுபடுங்கள்.
மேலே குறிப்பிடப்பட்டவற் றைக் கடைபிடித்தால் மன அழுத்தம் ஏற்படுவதிலிருந்து எம்மைப் பாதுகாத்துக் கொள்ள முடிவதோடு எப்போதும் எவ்விடயத்தையும் தோல்வி மனப்பாங்குடன் பார்க்காமல் ஒரு சவாலாகப் பார்க்க வேண்டும்.
