கண்டியில் 5 பிரதேச செயலகப் பிரிவுகளில்31,000 மனைப் பொருளாதாரத் திட்டங்கள்


(ஹாரிஸ்பத்துவ குறூப் நிருபர்)
பொருளாதார அபிவிருத்தி அமைச்சோடு இணைந்து மலை நாட்டு அபிவிருத்தி அதிகார சபை கண்டி மாவட்டத்தில் தேர்ந்தெடுக்கப்பட்ட 5 பிரதேச செயலகப் பிரிவுகளில் 31000 மனைப் பொருளாதார அலகுகளை அமைக்கும் பணியை மேற்கொண்டுள்ளது.
‘திவிநெகும’ வேலைத் திட்டத்தின் கீழ் ஹாரிஸ்பத்துவ, தும்பனை, அக்குறணை, பூஜாபிட்டிய, ஹத்தரலியத்த ஆகிய பிரதேச செயலகப் பிரிவுகளில் அமைந்துள்ள 310 கிராம சேவை அதிகாரி பிரிவுகளிலேயே இத்திட்டம் மேற்கொள்ளப்படுகிறது.
கண்டி மாவட்ட செயலாளர் காமினி செனவிரத்னவின் ஆலோசனையின் பேரில் மலைநாட்டு அபிவிருத்தி அதிகார சபையின் தலைவர் அமரநந்த வீரசிங்க இப்பணியை மேற்கொண்டு வருகிறார். (ஐ- ஞ)
