இவ்வுலகில்சிறந்தவர் யார்?



ஒரு ஷஹாபி நபி (ஸல்) அவர்களிடம் இவ்வுலகத்தில் மிகவும் போற்றுவதற்குரியவரும், அடிபணிந்து சிறப்பானவராக கருதக்கூடிய நபர் யார் என வினவினார். அதற்கு நபி (ஸல்) அவர்கள் உங்களைப் பெற்றெடுத்த தாய் என பதிலளித்தார்கள். 
அதன்பிறகு நான் யாரை சிறப்பானவராக கருத முடியும் என கேட்டதற்கும் தாய் என பதில் கூறினார். மீண்டும் அந்த சஹாபி அதற்கு அடுத்தபடியாக யாரை சிறப்பானவராக போற்ற முடியும் என வினவியதற்கும் நபி (ஸல்) அவர்கள் தாய் எனக் கூறினார். நான்காவது தடவையாக போன்றுவதற்கு சிறந்தவர் தந்தை என நபி (ஸல்) அவர்கள் அந்த சஹாபிக்கு இவ்வுலகத்தில் சிறந்தவர் என கூறினார்கள்.
எனவே, இவ்வுலகத்தில் மிகவும் போற்றுதற்குரிய தாயை நாம் மதித்து கெளரவப்படுத்த வேண்டும். அதனை விட்டுவிட்டு வயதான காலத்தில் அவர்களை அநாதை இல்லங்களிலும், வேறு இடங்களிலும் தங்க வைத்து சொகுசான வாழ்க்கை வாழ நினைப்பது இவ்வுலகத்தில் இன்பமாக இருந்தாலும் மறுமையில் நாம் செல்லக்கூடிய இடம் வேதனைக்குரியதாகவே இருக்கும் என்பதில் சந்தேகமில்லை.
தற்போது ஒருவிடயத்தை மாத்திரம் இங்கு குறிப்பிட்டாக வேண்டும். இரு நபர்களுக்கிடையேயான வாய்த் தர்க்கம் அல்லது வேறு ஏதாவது சிறு பிரச்சினையாக இருந்தால் அவரது நாவில் இருந்து வெளிப்படும் முதலாவது சொல் உம்மா அல்லது அம்மா போன்ற சொற்பிரயோகங்களாகும். அந்தளவிற்கு ஒரு மனிதனின் சொல் கண்டிக்கத்தக்க, கெட்ட வார்த்தைகளாக பயன்படுத்துவதை பரவலாக நாம் காணக்கூடியதாக இருக்கின்றது.
நபி (ஸல்) அவர்கள் கூறினார்கள் சிலர் தங்கள் தாய்மாரை லஹ்னத் செய்பவர்களாகவும், துன்புறுத்துபவர்களாகவும் இருப்பதாக சஹாபாக்களின் மத்தியில் கூறினார்கள். அதற்கு சஹாபாக்கள் தங்கள் தாய்மாரையே இவ்வாறு இகழ்வார்களா? என வினவிய போது ஆம் நிச்சயமாக என கூறினார். 
அது எவ்வாறு என சஹாபாக்கள் கேட்ட போது, எவர் ஒருவர் மற்றவொருவரின் தாயாரை இழிவாகவும், கெட்ட வார்த்தைகளாலும் பேசுபவர்கள் தங்கள் தாயையே லஹ்னத் செய்ததற்கு சமம் என நபி (ஸல்) அவர்கள் விளக்கமளித்தார்கள்.
எனவே, ஒவ்வொரு மனிதனுக்கும் கோபம் ஏற்படுவது சகஜம். அவ்வாறான சந்தர்ப்பங்களில் வுழு எடுத்துக் கொள்ளல், தரையில் படுத்துக் கொள்ளல், அவ்விடத்தில் இருந்து வேறொரு இடத்திற்கு செல்லல் ஆகியன மூலம் தங்கள் கோபத்தை கட்டுப்படுத்திக் கொள்ள முடியும். இதன் மூலம் வீணான பிரச்சினைகளில் இருந்து தம்மை தாமே பாதுகாத்துக் கொள்ள முடியும்.
தாயின் காலடியில் சுவர்க்கம் இருப்பதாக நபி (ஸல்) அவர்கள் கூறியுள்ளார்கள். எனவே இவ்வுலகத்தில் போற்றுதற்குரிய சிறந்தவரான தாயை மகிழ்வோடும், இன்முகத்தோடும் பேசி மறுமையில் சுவர்க்கத்தை பெற்றுக் கொள்வோமாக.

