மின்சாரத் தட்டுப்பாட்டுக்கான பொறுப்பைமக்களும் ஏற்றுக் கொள்ள வேண்டும்


நாளை காலையில் எழுந்தால் மின்சாரம் இருக்குமா என்ற சந் தேகத்தில் நம்நாட்டு மக்கள் இரவில் கண்ணுறங்கும் நிலை இன்று நாட்டில் ஏற்பட்டுள்ளது. நுரைச்சோலை நிலக்கரி அனல் மின்சார நிலையம் நாளை முதல் செயற்படும் என்று ஒரு சாரார் அறிவிக்கும் போது, இன்னும் ஒருசாரார் இல்லை தொடர்ந் தும் அங்கு இயந்திரக் கோளாறு நீடித்துக் கொண்டிருக்கின்றது என்று கூறுகின்றார்கள்.
விரைவில் மின்சார வெட்டு நாட்டில் எந்தப் பகுதியிலும் அமுலாக்கப் பட மாட்டாது என்று உத்தியோகபூர்வ அறிவித்தல் வந்து இரண்டு நாட்களில் மீண்டும் நாட்டின் பெரும்பாலான பகுதிகளிலும் மின்சார வெட்டு அமுலாக்கப்பட்டது.
சுமார் 60 ஆண்டுகளுக்கு முன்னர் இலங்கையில் ஒரு நொடிப்பொழுது கூட மின்சாரம் துண்டிக்கப்படாத நிலை இருந்து வந்தது. இப்போது இருப்பதைப் போன்று பற்றரிகளினால் இயங்கும் சுவர்கடிகாரம் அன்று இருக்கவில்லை. 
பெரும்பாலான சுவர்கடிகாரங்கள் அன்று மின்சாரத்தினாலேயே இயங்கின. வருடம் பூராகவும் ஒரு நிமிடத் தைக் கூட இந்த சுவர்கடிகாரங்கள் தவறான நேரத்தைக் காட்டு வதில்லை. அந்தளவுக்கு அன்று மின்விநியோகம் எக்காரணத்தைக் கொண்டும் துண்டிக்கப்படாமல் 24 மணிநேரமும் செயற்பட்டுக் கொண்டிருந்தது.
சுமார் 60 ஆண்டுகளுக்கு முன்னர் மின்சாரத் திணைக்களமே மின் விநியோகத்துக்குப் பொறுப்பாக இருந்தது. ஒரு வீட்டுக்கு மின்சார இணைப்பை கொடுப்பதற்கு முன்னர் திணைக்களத்தின் அதிகாரி கள் ஒரு அறைக்கு ஒரு மின்விளக்கு என்ற அடிப்படையில் மின்சார இணைப்பைக் கொடுத்தார்கள். 
வீட்டில் ஒரே ஒரு வசதி யான இடத்தில் மாத்திரமே மின்விநியோகத்தைப் பொறுவதற்கான பிளக் ஒன்று பொருத்தப்பட்டது. ஆகவே மூன்று அறைகளையும் ஒரு வராந்தாவையும், ஒரு சமையல் அறையையும், கழிவறையை யும் கொண்ட வீடுகளுக்கு ஆறு மின்விளக்குகளை மாத்திரமே பயன்படுத்துவதற்கு அனுமதி கொடுக்கப்பட்டது.
அதனால் அன்று மின்சாரம் வீண்விரயம் ஆகவில்லை. அன்று தொலைக் காட்சிப் பெட்டிகள் இருக்கவில்லை. ஒரு வீட்டுக்கு ஒரே ஒரு வானொலிப் பெட்டி மாத்திரமே மின் இணைப்புடன் இயங்கி யது. சில வீடுகளில் பற்றரியினால் இயங்கும் வானொலிப் பெட்டிகளும் இருந்தன. கொழும்பில் பல செல்வந்தர்களின் வீடுகளுக்குக்கூட அன்று மின்சார இணைப்பு இருக்கவில்லை.
அந்த வீடுகளில் மண்ணெண்ணெய் விளக்குகளே இரவில் ஒளியைப் பரப்பிக் கொண்டிருந்தன. அது மட்டுமன்றி ஒரு வீட்டில் ஒரே மின்விசிறி மாத்திரமே இருந்தது. இதனால் அன்று இலங்கையில் மின்சாரம் மிகவும் குறைந்த அளவிலேயே பயன்படுத்தப்பட்டது.
60 ஆம் 70ஆம் தசாப்தங்களில் கூடுதலான வீடுகளுக்கு மின் இணைப் புக் கொடுக்கப்பட்டது. அன்று மின்சார திணைக்களத்தின் உத்தி யோகஸ்தர்கள் வந்து மின் இணைப்பை கொடுத்த பின்னர் கூடுத லான மின்விளக்குகளை பொருத்தும் வீட்டுப் பாவனையாளர்களு க்கு சட்டப்படி வழக்குத் தொடரப்பட்டது.
இதனால் அன்றைய காலகட்டத்தில் எவரும் வீட்டுக்குள் சட்டவிரோத மாக கூடுதலான மின் விளக்குகளைப் பாவிப்பதில்லை.
1977 ஆம் ஆண்டில் ஜே.ஆர். ஜயவர்தனவின் ஐக்கிய தேசியக் கட்சி அரசாங்கம் பதவிக்கு வந்தவுடன் கட்டுப்பாடற்ற பொருளாதாரக் கொள்கையை அமுலாக்கியது. இதன் தாக்கத்தினால் இலங்கை மின் சார சபைக்கு வீடுகளில் எத்தனை மின் விளக்குகள் இருக்க வேண் டும் என்று கண்காணிப்பதற்கு இருந்த அதிகாரம் பறிபோனது. சிலர் தங்களுக்கு இருக்கும் பணவசதிக்கு ஏற்ப ஒரு சிறிய வீட்டி லும் 20, 25 விளக்குகளைப் பொருத்தி அந்த வீட்டை இரவில் ஜெகஜோதியாக விளங்கச் செய்து மகிழ்ச்சி அடைந்தார்கள்.
மின்சாரப் பாவனை அதிகரித்தமையினால் நாட்டின் மின்சாரத் தேவை 1977க்குப் பின்னர் பன்மடங்காக அதிகரித்தது. அன்று மரங்கள் வெட்டப்படாமல் காடுகள் அழிவின்றிப் பாதுகாப்பாக இருந்த தனால் எங்கள் நாட்டின் ஜலமின்சாரத்தை உற்பத்தி செய்வதற்கு உதவும் நீர்த் தேக்கங்களின் நீர்மட்டம் எந்நேரமும் உயர்ந்த நிலை யிலேயே இருந்தன.
காலப்போக்கில் காடுகள் அழிக்கப்பட ஆரம்பிக்கப்பட்டதை அடுத்து பருவ மழை வீழ்ச்சி குறைவடைந்ததனால் ஜலமின்சாரத்தை உற் பத்தி செய்யும் நீர்த்தேக்கங்களின் நீர்மட்டம் குறைவடைந்தன. 
இதனால் மின் உற்பத்தியும் வீழ்ச்சி அடைந்தது. ஆகவே மின் சாரக் தட்டுப்பாட்டை ஈடு செய்வதற்காக அரசாங்கம் எரிபொரு ளில் இயங்கும் அனல் மின்சார நிலையங்களை இயக்கியது. எரி பொருள் விலை அதிகாரிப்பினால் மின்சாரக் கட்டணங்களும் அதற்கேற்புடைய வகையில் அதிகரித்து இன்று கட்டுக்கடங்காத அளவுக்கு உயர்ந்துள்ளது.
60 ஆம் ஆண்டு தசாப்தத்தில் இலங்கை தென்னிந்தியாவுக்கு மின் சாரத்தை ஏற்றுமதி செய்வதற்காக ஒப்பந்தங்களைக்கூட கைச்சாத் திட்டிருந்தது. இந்த ஒப்பந்தங்கள் சாத்தியமாகி இருந்தால் நாம் கோடான கோடி ரூபாக்களை மின்சாரக் கட்டணமாக இந்தியாவில் இருந்து பெற்றிருக்கலாம்.
எங்கள் நாட்டு மக்களின் தவறான, நாட்டுப்பற்றற்ற சுயநல போக்குக் காரணமாக சிக்கனமாக பயன்படுத்தப்பட வேண்டிய மின்சாரம் அதிகமாக விரயம் ஆகியது. அதனால் தான் இன்று நாடு அடிக் கடி மின்வெட்டுக்களை எதிர்நோக்க வேண்டி இருக்கின்றது.
இத்தகைய மின்வெட்டுக்களுக்கு ஒத்துழைக்காமல் உதவி செய்த இந் நாட்டு மக்கள் தங்கள் குற்றத்தை உணர்ந்து கொள்வதற்குப் பதில், அரசாங்கம் எங்களை நட்டாற்றில் விட்டுவிட்டது என்று போலி குற்றச்சாட்டுக்களைச் சுமத்துவது நல்லதல்ல.
