சிறுவன் மீது பாலியல் துஷ்பிரயோகம்: குற்றவாளிக்கு 7 வருட கடூழிய சிறை


சிறுவன் ஒருவனை பாலியல் துஷ்பிரயோகத்துக்கு உட்படுத்தியதாக பழுகாமம், காந்திபுரம் என்னும் இடத்தைச் சேர்ந்த குடும்பஸ்தர் ஒருவருக்கு எதிராக தொடரப்பட்ட வழக்கில் அவருக்கு ஏழு வருட கடூழியச் சிறைத்தண்டனை விதிக்கப்பட்டுள்ளது.
கடந்த 2008 ஆம் ஆண்டு ஜனவரி மாதம் 4 ஆம் திகதி அன்றைய தினம் பாடசாலைக்குச் செல்லாமல் இருந்த சிறுவனை கடத்திச் சென்று பாலியல் துஷ்பிரயோகம் செய்ததாக மேற்படி நபருக்கு எதிராக மட்டக்களப்பு மேல் நீதிமன்றத்தில் தொடரப்பட்ட வழக்கு மேல் நீதிமன்ற நீதிபதி திருமதி கனகா சிவபாதசுந்தரம் முன்னிலையில் விசாரணைக்கு எடுத்துக் கொள்ளப்பட்டது. 
துஷ்பிரயோகத்துக்கு உட்பட்ட 10 வயதுச் சிறுவன் தனது சாட்சியத்தில் கூறியதாவது,
 சம்பவ தினம் நான் பக்கத்து வீட்டுக்குச் சென்று விளையாடிக் கொண்டிருந்தேன். அப்போது குறித்த நபர் காசு கொடுத்து சாராயம் வாங்கி வரச் சொன்னார். அதற்கு நான் போத்தல் கேட்ட போது பக்கத்து குடிலில் இருக்கிறது எடுத்து வா என்று சொன்னார். நான் போத்தல் எடுக்கப் போன போது பின்னால் வந்த எதிரி என்னை குந்தியிருக்குமாறு கூறி பாலியல் துஷ்பிரயோகத்தில் ஈடுபட்டார். நான் கத்திய போது எனக்கு அடித்தார். பின்னர் இந்தச் சம்பவத்தை வெளியே யாரிடமும் கூற வேண்டும் என்றும் சொன்னால் எல்லோரையும் வெட்டி சுடுகாட்டில் புதைத்து விடுவேன் என்றும் பயமுறுத்தினார். இதனால் பயத்தில் நான் உடனே தயாரிடம் கூறவில்லை. இவ்வாறு அவர் தனது சாட்சியத்தில் கூறினார்.

