இலங்கை அகதிகள் 63 பேர் நாடு திரும்பியுள்ளனர்


யுத்தம் இடம்பெற்ற காலப்பகுதியில் வடக்கு, கிழக்கு பகுதிகளிலிருந்து அகதிகளாக தமிழகத்துக்குச் சென்ற 63 பேர் இன்று வியாழக்கிழமை முற்பகல் நாடு திரும்பியுள்ளனர்.
ஸ்ரீலங்கன் எயார்லைன்ஸ் விமான சேவைக்குச் சொந்தமான யு.எல். 132 என்ற சிறப்பு விமானத்தில் இவர்கள் கட்டுநாயக்க விமான நிலையத்தை வந்தடைந்ததாக எமது விமான நிலைய செய்தியாளர் தெரிவிக்கிறார்.
நாட்டுக்குத் திரும்பியோர் யாழ்ப்பாணம், மன்னார், திருகோணமலை, வவுனியா ஆகிய பகுதிகளைச் சேர்ந்தோர் என விமான நிலைய அதிகாரிகள் வீரகேசரி இணையத்தளத்துக்குத் தெரிவித்தனர்.

