மாத்தளை லக்கல, வில்கம பகுதியில்அதிகமானோருக்கு சிறுநீரக நோய் கண்டுபிடிப்பு


(மத்திய மாகாண மேலதிக குறூப் நிருபர்)
மாத்தளை லக்கல வில்கமுவ விவசாயக் குடியிருப்பு பகுதிகளில் அதிகமானோருக்கு சிறுநீரக நோய் ஏற்பட்டிருப்பதாக ஹெட்டிபொல வைத்தியசாலைப் பிரதம வைத்திய அதிகாரி சமன் ரத்நாயக்கா தெரிவித்தார்.
2011 ஆம் ஆண்டு ஆரம்பத்தில் இந்நோய்க்கு 500 பேர் வரை ஹெட்டிபொல ஆஸ்பத்திரியில் சிறுநீரக சிகிச்சை பெற்றுச் சென்றிருப்பதாகவும் ஆஸ்பத்திரிக்கு சிசிச்சை பெறவராதவர்கள் இப் பகுதிகளில் மேலும் இருப்பதாகவும் ஆஸ்பத்திரி பதிவுகளைச் சான்றுப் படுத்தி டாக்டர் சமன் ரத்நாயக்கா தெரிவித்தார்.
மேலும் பல சிறுநீரக நோயாள ர்கள் கண்டி, பதுளை மற்றும் குருணாகல் ஆகிய ஆஸ்பத்திரிகளில் சிகிச்சை பெற்றிருப்பதாகவும் அவர் மேலும் தெரிவித்தார்.
அத்துடன் ஹெட்டிபொல ஆஸ்பத்திரியில் சிறுநீரக நோய்க்கான தனியான பிரிவொன்று விசேட வைத்திய ஆலோசனைகளை வழங்கி வருவதாகவும் தெரிவித்த அவர் இதற்கென கண்டி பெரியாஸ்பத்திரி யிலிருந்து விசேட வைத்திய நிபுணர்கள் இங்கு வருவதாகவும் குறிப்பிட்டார்.
இப் பகுதிகளில் சிறுநீரக நோய் சீக்கிரமாக பரவுவதைப் பற்றிக் கண்டறிய விசேட வைத்திய ஆலோசகர் குழுவொன்றைக் களப் பரிசோதனையில் ஈடுபடுத்தவி ருப்பதாகவும் அவர்களின் அறிக்கை களின் பின்னர் உரிய நடவடிக்கைகள் மேற்கொள்ளப்ப டவிருப்பதாக டாக்டர் ரத்நாயக்கா தினகரனுக்குத் தெரிவித்தார்.(ஐ-ஞ)
