மஹிந்த சிந்தனை ஊடான வாக்குறுதிகள்நிறைவேற்றப்படுவதை மக்கள் நன்கறிவர்


நாளைய குழந்தை களின் எதிர்காலத் தினைப் பாது காப்பதற்கு உழைக்கும் மக்கள் மேற்கொள்கின்ற பணியானது அளப்பரியதாகும் எனவும் அரசியல் இலாபம் கருதி சிலர் மேற்கொள்ளும் முறையற்ற கண்டனங்கள் மற்றும் குற்றச் சாட்டுக்கள் போன்றன உழைக்கும் மக்களின் சக்தியினையும் மற்றும் தைரியத்தினையும் குறைவடையச் செய்வதற்கு ஏதுவாய் அமைந் துள்ளதாகவும் ஜனாதிபதியின் பாராளுமன்ற அலுவல்கள் தொடர்பான செயலாளர் குமாரசிரி ஹெட்டிகே குறிப்பிட்டார்.
ஜனாதிபதி மஹிந்த ராஜபக்ஷ மஹிந்த சிந்தனை ஊடாக வழ ங்கிய எழுத்து மூல வாக்குறுதிகள் படிப்படியாக நிறைவேற் றப்படுவதனை அறிவார்ந்த மக்கள் விளங்கிக் கொண்டுள்ளனர் எனக் குறிப்பிட்ட அவர், நாட்டின் முன் உள்ள ஏனைய சவால்களை வெல்வதற்கு அனைத்து மக்களினதும் ஒற்றுமை அத்தியாவசியமான ஒரு காரணி எனவும் குறிப்பிட்டார்.
வீதி அபிவிருத்தி அதிகார சபையின் மொரவக்க, போருபிட்டிய நிறைவேற்றுப் பொறியியலாளர் அலுவலகத்தின் நலன்புரிச் சங்கத்தினால் ஏற்பாடு செய்யப்பட்ட சமூக நல மற்றும் சமய நிகழ்ச்சியின் ஆரம்ப தஹம் ஒன்றுகூடலின் போது உரையாற்றிய குமாரசிரி ஹெட்டிகே இவ்வாறு தெரிவித்தார்.
இந்நிகழ்ச்சியின் போது குமாரசிரி ஹெட்டிகே அறக்கட்டளையின் அனுசரணையில் 700 மூக்குக் கண்ணாடிகள், சந்தனச் செடிகள் மற்றும் 200 பாடசாலைப் பிள்ளைகளுக்கு அப்பியாசப் புத்தகங்கள் போன்ற வழங்கப்பட்டதுடன் பிணி ஆய்வுச் சேவை, சுகாதாரக் கல்வி நிகழ்ச்சி மற்றும் தானசாலை உட்பட புண்ணிய கருமங்கள் பலவும் இங்கு இடம்பெற்றன.
&quot;என்றுமில்லாதவாறு பெருந் தெருக்களின் அபிவிருத்தி இன்று எமது நாட்டில் இடம் பெறுவதை அனைவரும் அறிவர். பெருந்தெருக்கள் அபிவிருத்தி அமைச்சு ஜனாதிபதி அவர்களின் கீழ் உள்ள ஒரு அமைச்சாகும். சிறந்த அலுவலர்களும் மற்றும் ஊழியர்களும் காணப்படுவதால் இலக்கினை எய்து கொண்டு பயணிக்க முடிந்துள்ளது. 
நாளைய குழந்தைகளின் எதிர்காலத்தினைப் பாதுகாப்பதற்கு உரைக்கும் மக்கள் மிகச் சிறந்த பங்களிப்பினை வழங்குகிறார்கள். நாட்டுப் பற்றுடன் முன்னோக்கிச் செல்லும் உழைக்கும் மக்களின் சக்தியினையும் மற்றும் தைரியத்தினையும் குறைவடையச் செய்வதற்கு சிலர் மேற்கொள்ளும் முறையற்ற கண்டனங்கள் மற்றும் குற்றச் சாட்டுக்கள் காரணமாக அமைகின்றன.
இலங்கை பயங்கரவாதிகளுக்கு அடிபணியவிருந்த ஒரு நாடு என்பதனை மறக்க வேண்டாம். ஜனாதிபதி அவர்களுக்கு நாட்டின் ஆட்சி அதிகாரம் கிடைக்கப் பெறாது போயிருப்பின் இன்று எமக்கென்று ஒரு நாடு இருந்திருக்காது. தேசிய அளவிலும் மற்றும் சர்வதேச அளவிலும் பல சக்திகள் எமது நாட்டிற்கெதிராக செயற்படுகின்றன என்பதனை நாம் மறக்கக் கூடாது. வீதி அபிவிருத்தியானது அனைத்துப் பிரதேசங்களையும் கிராமங்களையும் ஒன்றிணைகின்றது. அத்துடன் அனைவரினதும் ஒத்துழைப்பும் மற்றும் ஒற்றுமையும் அவசியமாகும்.
இன்று நாம் அனைவரும் சுதந்திரத்தினை அனுபவிக்கின்றோம். ஆனால் ஜனாதிபதி அவர்களுக்கு எமக்கிருக்கின்ற சுதந்திரம் இன்னும் கிடைக்கவில்லை. நாட்டிற்காகவே இந்தத் தியாகத்தினை அவர் மேற்கொள்கிறார் என்பதனை நாம் நினைவு கூர்தல் வேண்டும். மக்களுக்கு கஷ்டங்கள் இருக்கின்றன. 
ஆனாலும் நாடு முன்னேற்றமடைந்து செல்வது தெளிவாகும். இந்தக் காலப்பகுதியினுள் நாம் பல வெற்றிகளைப் பெற்றுக் கொண்டுள்ளோம். பொருளாதார அபிவிருத்தி வேகம் 8 வீதமாகும். வேலைவாய்ப்பின்மை முழு உலகிற்குமே ஒரு பிரச்சினையாகும். எமது நாட்டில் வேலைவாய்ப்பின்மையை 8 வீதத்திலிருந்து 4 வீதமாகக் குறைக்க முடிந்துள்ளது. 
அன்று 71 வீதமானவர்களுக்கே மின்சாரம் கிடைத்தது. இன்று அதனை 92 வீதம் வரை அதிகரிக்க முடிந்துள்ளது. மேலும் பல துறைகள் வேகமாக முன்னேற்றம் கண்டு கொண்டிருக்கின்றன. உலக பொருளாதார நெருக்கடி காரணமாக பிரச்சினைகள் எழுவதைத் தவிர்க்க முடியாது. ஆனால் நாட்டின் எதிர்காலத்தினைப் பற்றி அஞ்சத் தேவையில்லை. அழிந்து போன நாடொன்றினை மீள உருவாக்குதல் இலகுவான கருமம் ஒன்றல்ல.
பெருந் தெருக்களை அமைத்தல் போன்றே அவற்றினைப் பாதுகாப்பதும் முக்கியமானதாகும். பொது மக்களும் தமக்குக் கிடைத்த ஒரு வளமாக அதனை நோக்குதல் வேண்டும். அரச சேவையானது மென்மேலும் பொது மக்களுடன் நெருக்கமாகச் செயற்படுதல் வேண்டும். தெனியாய நிறைவேற்றுப் பொறியியலாளர் விபுல ரத்னாநயக்க முழு அரச சேவைக்கும் ஒரு முன்னுதாரணமாவார்&quot; இவ்வாறு குமார சிறி ஹெட்டிகே குறிப்பிட்டார்.
மொரவக்க கனேகொட ரஜமகா விகாரதிபதி தெல்லவ சுசீல தேரர் இங்கு உரையாற்றுகையில் குறிப்பிட்டதாவது,
தெனியாய நிறைவேற்று பொறியியலாளர் அலுவலகம் தனது கடமைக்கு மேலதிகமாக ஆன்மீக அடிப்படையில் மக்களை முன்னேற்றுவதற்கு முயற்சிப்பதானது மிகப் பெரியதொரு புண்ணிய கருமமாகும். வருடாந்தம் மேற்கொள்ளப்படும் இந்த சமூக நல சேவை காரணமாக பெருந் தெருக்கள் தொடர்பாகவும் தமது சேவை நிலையம் தொடர்பாகவும் மனோபாவ அடிப்படையிலான மாற்றம் ஒன்று ஏற்பட்டுள்ளது.
கொடபொல பிரதேச செயலாளர் சேனக பள்ளிய குருகே பேசியதாவது,
நாம் எப்பதவி வகிப்பினும் இறுதியில் எமக்கு எஞ்சுவது பொது மக்களுக்கும் மற்றும் நாட்டிற்கும் நாம் செய்த சேவையினை எண்ணி அடையும் மகிழ்ச்சியே ஆகும். கடமையின் எல்லைக்கு அப்பால் சென்று மக்களின் கவலைகளையும் வேதனைகளையும் அகற்ற எல்லோராலும் முடியாது. தெனியாய நிறைவேற்றுப் பொறியியலாளர் விபுல ரத்னாயக்க அவ்வறான ஒரு சிறந்த மனிதராவார். குமாரசிரி ஹெட்டிகே அறக்கட்டளையின் அனுசரணையையும் பெற்று கொண்டு இந்த சமூக நல சேவையை மேற்கொள்கின்றமை தொடர்பாக நாம் பாராட்டுத் தெரிவித்தல் வேண்டும்.
தெனியாய நிறைவேற்று பொறியியலாளர் விபுல ரத்நாயக்க பேசுகையில் குறிப்பிட்டதாவது,
நாம் பெளத்த தரிசனத்துடன் முன்னோக்கிச் செல்லல் வேண்டும். மனிதர்களின் கவலைகளையும் வேதனைகளையும் உணர வேண்டும். கருணை உள்ளத்துடன் நாம் நம்மைச் சுற்றி உள்ளவர்களைப் பார்க்க வேண்டும். கடமையைப் போன்றே எமக்கு அப்பால் உள்ள உலகினையும் சிந்தித்து செயற்படல் வேண்டும். தமது பதவி எதுவாகவிருப்பினும் அதன் மூலம் அதிகளவான புண்ணிய கருமங்களை அற்றிக் கொள்ள இயலுமென்பதை மறக்க கூடாது.
இலங்கை தேசிய கூட்டுறவு சபையின் தவிசாளர் திரு. பந்து ரணவக, வீதி அபிவிருத்தி அதிகார சபையின் மக்கள் தொடர்பு அலுவலர் மஹிந்த விதான பதிரண போன்றோரும் இங்கு உரையாற்றினர். நிகழ்ச்சியின் இறுதியில் அடுத்த நாள் விடியும் வரையான தர்ம போதனையும் பிக்குமாருக்கான தானம் வழங்கும் நிகழ்ச்சியும் இடம்பென்றன.
