பொகவந்தலாவை லெட்சுமி தோட்டத்தில் வயோதிபர் சடலம் மீட்பு


பொகவந்தலாவை பொலிஸ் பிரிவுக்கு உட்பட்ட லெட்சுமிதோட்ட மேற்பிரிவில் 53 வயது மதிக்கதக்க ஆணொருவரின் சடலத்தினைப் பொகவந்தலாவைப் பொலிஸார் நேற்றிரவு மீட்டுள்ளனர். 
இதே தோட்டத்தைச் சேர்ந்த குறித்த வயோதிபர் அருகிலுள்ள கடைக்குச் சென்ற நேரமாகியும் வீடு திரும்பாத காரணத்தினால் அவரின் மனைவி தேடிச் சென்ற போது பாதையோரத்தில் சடலமாக கிடப்பதை கண்டுள்ளார். 
இதன் பின்பு இவ்விடயம் தொடர்பாக தோட்ட மக்கள் பொலிஸாரின் கவனத்திற்குக் கொண்டு வந்ததைத் தொடர்ந்து பொலிஸார் மேலதிக விசாரணைகளில் ஈடுபட்டு வருகின்றனர்.

