வொஷிங்டன்


அமெரிக்க ஐக்கிய நாடுகளைச் சேர்ந்த வர்ஜீனியாவில் பிறந்தவர் வொஷிங்டன். (1732 – 1799) போர் வீரரான இவர் 5 ஆண்டுகள் இராணுவத்தில் பணியாற்றினார். பின் பதவி விலகி வணிகரானார். 1775ல் இரண்டாவது அமெரிக்க புரட்சி இராணுவத்தின் தலைமைப் பொறுப்பேற்றார். போரில் வெற்றிபெற்று சுதந்திர அமெரிக்காவை மலரச் செய்தார். அப்பெருமையால் முதல் குடியரசுத் தலைவராக பொறுப்பேற்று 2 முறை அப்பதவியில் நீடித்தார். அவரதுஇராணுவ அனுபவம், நிர்வாகத் திறமை அவரை அப்பதவிக்கு தகுதியுடையவராக்கியது. அவரது பல திட்டங்கள் அமெரிக்காவில் மக்களாட்சி நிலைபெறவும், வல்லரசாக திகழவும் அடிகோலி நிற்கின்றன.
அறிவியல் சார்ந்த சமதர்ம கொள்கை (மார்க்சியம்) வகுத்தவர் கார்ல் மார்க்ஸ். 1818ல் ஜேர்மனியில் பிறந்தார். வறுமையில் வாழ்ந்த இவர் வறுமையின் வரலாறு என்னும் முதல் நூலை வெளியிட்டு புகழ் பெற்றார். பொருளாதார மேதையான இவர் 1867ல் டாஸ்காபிட்டல் (மூலதனம்) என்னும் நூலை வெளியிட்டார். இதன் அடுத்த 2 பாகங்களை தொகுத்து வந்தபோதே 1883ல் உயிரிழந்தார். இந்நூல்கள் பொதுவுடைமை சித்தாந்த வேதமாக புகழப்படுகிறது. பணி முடியாத மார்க்சின் நூல்களை தொகுத்து பதிப்பித்தவர் அவரது நண்பரான அரசியல் அறிஞர் எங்கெல்ஸ் இவரது பங்களிப்பு மூலதனத்தில் முக்கியானது என்றாலும் மார்க்சின் பங்கு பிரதானமானது.
ஜேர்மனியின் அல்பட் ஐன்ஸ்டீன் (1879 - 1955) இருபதாம் நூற்றாண்டின் தலைசிறந்த விஞ்ஞானி. சார்பியல் கொள்கையை அளித்தவர். அவரது (ரி=ணிவி 2/3) கோட்பாடு விஞ்ஞான உலகை புரட்டிப் போட்டது. அணு ஆற்றல் உள்ளிட்ட பல முக்கிய பயன்பாடுகளுக்கு இக்கொள்கை உதவுகிறது. அவரது பொதுச் சார்புக் கொள்கை தனிப்புகழ் பெற்றது. ஒளிமின் விளைவை விளக்கி கூறியதற்காக நோபல் பரிசு வென்றவர். ஹிட்லரின் எதிர்ப்பால் யூதரான இவர் ஜேர்மனை துறந்து அமெரிக்க பிரஜையானார். மனிதர்களில் அதிகப்படியாக மூளையை உபயோகித்தவர் என்று பாராட்டப்படுபவர் இவரது மூளை இன்றும் பாதுகாக்கப்பட்டு வருகிறது.
பெளத்த சமயத்தை நிறுவிய புத்தர் (கி.மு 563 – 483), மகான்களில் ஒருவர். நேபாளத்தில் அரச வம்சத்தில் சித்தார்த்தராக பிறந்தவர். திருமணத்திற்குப் பின் துறவுக்கு வந்தார். தியானத்தில் ஆழ்ந்தபோது வாழ்வியல் பிரச்சினைகளுக்கு ஆசையே காரணம் என அறிந்தார். ஆசையை வெல்ல 4 போதனைகளை உருவாக்கினார். வாழ்க்கை துயருடையது, துயருக்கு தன்னலமும், ஆசையும் காரணம். 
ஆசை அடங்கிய நிலை நிர்வாணம், அதை அடைய 8 வழிகள் உண்டு என்பதே அவரது போதனை. நற்காட்சி, நல்லெண்ணம், நல்வார்த்தை, நற்செய்கை, நல்வாழ்க்கை, நன்முயற்சி, நல்லன கடைப்பிடத்தல், நல்லோர் உறவு ஆகியவை அந்த 8 வழிகள்.
