கல்வி அலுவலக தாமதத்;தினால் ஆசிரியர்கள்கடமை நேரத்தல் அலைய வேண்டிய அவலம்


(கொட்டகலை- குறூப் நிருபர்)
எமது நாட்டில் எழுபதுகளின் பின் ஒவ்வொரு அரசாங்கங்களின் கீழ் பல்வேறு காரணங்களையும் முன்வைத்து சான்றிதழ் இல்லாத குழுவினருக்கு ஆசிரியர் நியமனம் வழங்கப்பட்டுள்ளது. 
அவ்வாறு நியமனம் பெற்றுள்ள சில ஆசிரியர்களுக்கு உரிய தகுதி இல்லை. அவ்வாறான ஆசிரியர் ஓய்வு பெறுவதற்கென ஆவண கோவையை தயார் செய்ய முனையும் போதே இக்குறைபாடு தெரியவரக் கிடைத்தது. 
இது போன்ற சந்தர்ப்பங்களில் நிருவாகம் பல்வகையிலும் சிக்கல்களை எதிர்நோக்க வேண்டியுள்ளது. இவ்வாறான நிலையில் சில ஆசிரியர்கள் ஓய்வு பெற்று ஆறு ஏழு வருடங்கள் கழித்தும் கூட ஓய்வூதியத்தை ஏற்பாடு செய்ய முடியாத அவலநிலை நிலவுகிறது என மத்திய மாகாண முதலமைச்சர் சரத் ஏக்கநாயக்க குறிப்பிட்டார்.
கண்டி மாவட்டத்தில் கண்டி கல்வி வலயத்தைச் சேர்ந்த ஆசிரியர்களின் குறைபாடு உள்ள கடித கோவைகளை நடமாடும் சேவையின் மூலம் தீர்க்கலாம் என்றார். கண்டி உயர் மகளிர் வித்தியாலய மண்டபத்தில் அண்மையில் நடைபெற்ற நடமாடும் சேவையில் பிரதம அதிதியாகக் கலந்துகொண்ட முதலமைச்சர் சமுகமளித்திருந்த ஆசிரியர் மத்தியில் கூறினார்.
நாம் அநேக பாடசாலைகளுக்கு கிழமையில் எந்த வேலை நாளிலாவது சென்று எந்த ஆசிரியரையாவது குறிப்பிட்டு இருக்கிறாரா என்று கேட்டால் பெரும்பாலும் மேற்படி ஆசிரியர் கல்விக் கத்தோருக்கு சென்றுள்ளதாகவே பதில் கிடைக்கும்.
அந்த ஆசிரியர்கள் ஓய்வு பெற்ற பின்பு ஓய்வூதியத்தை பெறுவதற்கு பல்விதத்திலும் இக்கட்டான நிலைக்குள்ளாகின்றனர்.
இங்கு யாரோ ஒருவரிடம் குற்றம் இருக்கிறது. அதை நாம் திருத்திட வேண்டும். சிலபல ஆசிரியர்களின் கடிதக் கோவை காரியாலயத்தில் இல்லவேயில்லை. அவை மறைந்துவிட்டன. அவ்வாறு கடிதத் கோவை மறைந்திட பல்வேறு காரணங்கள் உள்ளன.
அரச உத்தியோகம் செய்வோர் தமது சேவைக் காலம் முடிந்ததும் ஓய்வூதியம் பெறுவதற்கு உரித்துடையவர். அதைப் பெறுவதற்கு பல வருடங்கள் செல்லுமாயின் அதனால் ஏற்படும் நிலையாது? ஆகையினால் ஆசிரியர் ஒருவர் ஓய்வு பெறும் நாளன்றே அவருக்குக் கிடைக்க வேண்டிய ஓய்வூதியம் பெறக்கூடியவகையில் கடிதக் கோவையை ஏற்பாடு செய்து உரிய முறையில் வழங்கிட வழியமைக்க வேண்டும்” எனவும் முதல் அமைச்சர் மேலும் குறிப்பிட்டார்.
மத்திய மாகாண கல்வி அமைச்சின் செயலாளர் சரத் பிரேமவங்ச உரை நிகழ்த்துகையில்:- அரச சேவையில் ஈடுபட்ட பின் வருடக்கணக்காக செயற்பட்டுவந்த கடிதத் கோவைகளில் குறைபாடுகளை நிவர்த்தி செய்வது இந்நடமாடும் சேவையின் நோக்கமாகும். சில ஆசிரியர்களிடையே 55 வயது பூர்த்தியாகி சேவை நீடிப்புக் கேட்கும் வரையிலும் சேவை நிரந்தரமாக்கப்பட்டவர்களும் இருக்கிறனர். அது ஆசிரியரின் குறைபாடு அல்ல. கடிதக் கோவையை தயாரிப்பவரின் குறையாகும். 
இன்று கல்விக் காரியாலயங்களில் தினமும் ஆசிரியர் நிரம்பி வழிகின்றனர். இது ஆசிரியர்களின் தவறாகாது. காரியாலய முகாமைத்துவத்திலுள்ள குறைபாடாகும். இவ்வாறான நடமாடும் சேவையின் மூலமாக இது போன்ற குறைபாடுகளை நிவர்த்தி செய்வதே எமது நோக்கமாகும். (ஐ- ஞ)
