கடற்றொழிலாளரின் குடும்பவாழ்க்கையில் ஒளி வீசும்


நாட்டின் மீன் உற்பத்தியை பெருக்கி மக்களுக்கு போஷாக் குணவான மீனை பெற்றுக் கொடுக்கும் அதி உன்னத நோக்கில் கடற்றொழில் மீன் வள அமைச்சர் கலாநிதி ராஜித சேனாரத்ன கடந்த ஒகஸ்ட் மாதத்தில் ஆரம்பித்து வைத்த தேசிய கடற்றொழில் சம்மேளனத்தில் இதுவரையில் ஐம்பத்து நாலாயிரத் திற்கும் கூடுதலான அளவு கடற்றொழிலாளர்கள் அங்கத்தவர் களாக சேர்ந்துள்ளார்கள்.
கடந்த மூன்று மாத காலத்தில் மாத்திரம் கடற்றொழில் அமைச்சர் தேசிய கடற்றொழில் சம்மேளனத்தின் 833 கிளைகளை நாடெங் கிலும் ஏற்படுத்தியிருக்கிறார். 
கடற்றொழிலாளர்களின் குடும்பங்களின் வாழ்க்கைத் தரத்தை உயர்த்த வேண்டுமென்ற மஹிந்த சிந்தனை எண்ணக்கருவிற்கு அமைய வாழ்நாள் பூராவும் துன்பத்திலும், துயரத்திலும் உற்றார், உறவினர்களை கடலுக்கு பலிகொடுத்து வேதனையை அனுபவித்து வரும் கடற்றொழிலாளர்கள் குடுத்பத் திற்கு நல்வாழ்வைப் பெற்றுக்கொடுக்கும் எண்ணத்துடன் இந்த தேசிய கடற்றொழிலாளர் சம்மேளனம் அமைக்கப்பட்டுள்ளது.
இப்போது நாடெங்கிலும் உள்ள 984 கடற்றொழிலாளர் சங்கங்கள் அனைத்தையும் இந்த சம்மேளனத்தில் ஒன்றிணைத்து அவற்றின் நிர்வாகத்தை ஒரே குடையின் கீழ் அமைச்சர் ராஜித சேனாரத்ன கொண்டு வந்துள்ளார். 
தேசிய கடற்றொழிலாளர் சம்மேளனம் ஏற்கனவே களுத்துறை, திருகோணமலை, புத்தளம், சிலாபம் மற்றும் கொழும்பு மாவட்டங்களில் அதன் கிளைகளை ஏற்படுத்தி யுள்ளது. சம்மேளனம் நன்னீர் மீன்பிடித் தொழிலில் ஈடுபடுவர் களையும், கரைவலை மீன்பிடித் தொழிலில் ஈடுபடுபவர்களையும் அங்கத்தவர்களாக இணைத்துக்கொண்டுள்ளது.
தங்காலை, மாத்தறை, காலி, அனுராதபுரம், பொலன்னறுவை, மொன ராகலை, இரத்தினபுரி, யாழ்ப்பாணம், கிளிநொச்சி, மன்னார், குரு நாகலை, மட்டக்களப்பு, கண்டி, நுவரெலியா, பதுளை மற்றும் கேகாலை மாவட்டங்களிலும் மீன்பிடி சங்கங்களை ஏற்படுத்து வதற்கும் கடற்றொழில் அமைச்சு நடவடிக்கை எடுத்துள்ளது. 
யாழ்ப்பாணத்தில் உள்ள 56 கடற்றொழிலாளர் சங்கங்களின் மூலம் தமது சம்மேளனத்தில் ஆகக்கூடிய அளவிலான அங்கத்தவர்கள் சேர்ந்துடுள்ளார்கள் என்று இந்த சம்மேளனத்தின் ஒன்றிணைப் பாளரான பிரேமசிறி பெரேரா தெரிவித்துள்ளார். 
இந்த சங்கங் களில் எல்லாமாக 5,317 கடற்றொழிலார்கள் அங்கத்துவம் பெறுகி றார்கள். அதற்கு அடுத்த படியாக மட்டக்களப்பு மாவட்டத்தின் கடற்றொழில் சம்மேளனத்தில் 4,589 அங்கத்தவர்களும், புத்தளத்தில் 4,442 அங்கத்தவர்களும் திருகோணமலையில் 4,202 அங்கத்தவர்களும் சேர்ந்து கொண்டுள்ளார்கள்.
இது பற்றி தகவல் தெரிவித்த கடற்றொழில் நீர்வள அமைச்சர் கலாநிதி ராஜித சேனாரத்ன இத்தகைய முயற்சிகளின் மூலம் நாட்டு மக்களுக்கு போஷாக்குணவான மீனை நியாய விலைக்கு பெற்றுக் கொடுப்பதுடன் நின்றுவிடாமல், தமது அமைச்சு கடற்றொழிலாளர் கள் அனைவருக்கும் மாதம் 7,000 ரூபாவுக்கும் குறையாத தொகையை ஓய்வூதியமாக பெற்றுக் கொடுப்பதற்கும் இப்போது நடவடிக்கை எடுக்கும் என்று கூறியுள்ளார்.
அத்துடன் கடற்றொழிலாளர்களின் பிள்ளைகளின் கல்வி வளர்ச்சியை குறிக்கோளாகக் கொண்டு அமைச்சர் அவர்களுக்கு கல்வியை கற்றுக்கொள்வதற்காக புலமைப் பரிசில் திட்டமொன்றையும் அறிமுகம் செய்யவுள்ளார். 
இன்று இயற்கை அனர்த்தங்களாலும் யுத்தம் போன்ற மனிதனால் ஏற்படுத்தப்பட்டுள்ள அனர்த்தங் களாலும் தங்கள் கணவன்மார்களையும் வாழ்வாதாரத்தையும் இழந்து துன்பம் அனுவித்து வந்த கைம் பெண்களுக்கு இப்போது கடற்றொழில் அமைச்சு சுயவேலைவாய்ப்பு திட்டங்களில் ஈடுபடுவதற்கும் வங்கிக் கடன் போன்ற பலதரப்பட்ட கடனுதவி களைப் பெற்றுக் கொடுப்பதற்கு நடவடிக்கை எடுத்து வருகிறது.
கடற்றொழிலாளர்கள் கடலையே நம்பி வாழ்ந்துகொண்டிருப்பவர் களாவர். அவர்களுக்கு மற்ற விடயங்களில் எவ்வித அக்கறையும் இல்லாதிருக்கிறது. 
இதனால் அவர்கள் தங்கள் பிள்ளைகளை பாட சாலைகளுக்கு அனுப்பி கல்வி கற்பிப்பதில் ஆர்வம் காட்டுவ தில்லை. எனது மகனுக்கு படிப்புத் தேவையில்லை. அவன் பெரிய வனாகியவுடன் நான் செய்யும் கடற்றொழிலையே செய்து, வயோ திப காலத்தில் என்னையும் எனது மனைவியையும் காப்பாற்று வான் என்ற எண்ணத்தில் அன்று அவர்கள் வாழ்ந்து வந்தார்கள்.
இன்று நிலைமை தலைகீழாக மாறிவிட்டது. கடற்றொழிலாளர்களுக்கு உளவியல் ரீதியில் வழங்கப்படும் ஆலோசனைகளை ஏற்று அவர் கள் தங்கள் பிள்ளைகளின் எதிர்காலத்திற்காக இன்று வாழ வேண்டும் என்ற மனோ நிலையுடன் வாழ்ந்துகொண்டிருக் கிறார்கள். இதனால் அவர்களின் பிள்ளைகளுக்கும் கல்வி கற் பதில் ஒரு புதிய ஆர்வம் ஏற்பட்டுள்ளது. 
மஹிந்த சிந்தனை எண் ணக்கரு மூலம் இதுபோன்று இருளில் மூழ்கியிருந்த கடற்றொழி லாளர்களின் வாழ்க்கையில் மீண்டும் ஒளியை பரப்புவதற்காக அவர்களுக்கு உயர் கல்வியை பெற்றுக் கொடுப்பதற்கும் ஜனாதிபதி அவர்கள் இப்போது தீர்மானம் எடுத்துள்ளார்.
