தண்ணீரில் நடக்கும் ரொபோ!


தண்ணீரில் நடக்கவும், ஓடவும் கூடிய ரொபோவை விஞ்ஞானிகள் உருவாக்கியிருக்கிறார்கள்.
&quot;வாட்டர் ஸ்ட்ரைடர்&quot; என்ற நீண்ட கால்கள் உடைய தண்ணீர்ப் பூச்சி, குளம், ஏரி மற்றும் ஆற்று நீர்ப் பரப்பில் சர்வ சாதாரணமாக ஓடித் திரியும். அதைப் போலவே செயல்படுகிறது. விஞ்ஞானிகள் கண்டுபிடித்திருக்கும் புதிய &#39;மைக்ரோ ரொபோ&#39;.
இதுபோன்ற தானியங்கி அமைப்பை உருவாக்க ஏற்கனவே முயற்சிகள் மேற்கொள்ளப்பட்டிருக்கின்றன என்றாலும், புதிய ரொபோ மேம்பட்டது. பல வகையிலும் தனிச் சிறப்பு வாய்ந்தது என்பதால் இதை இராணுவ உளவு வேலைகள், நீர்நிலைகளின் மாசு கண்காணிப்பு போன்ற பணிகளுக்குப் பயன்படுத்திக்கொள்ளலாம் என்கிறார்கள் விஞ்ஞானிகள்.
&quot;தண்ணீரில் நடக்கும் ரொபோ&quot; அதிசயத்தை நிகழ்த்தியிருப்பவர்களின் தலைவர், kஜீயாங் பல்கலைக்கழக வேதிப் பொறியியல் துறை இணைப் பேராசிரியரான கின்மின் பான். அவர் கூறுகையில், &quot;தண்ணீரில் நடப்பது என்பது மனிதர்களின் நீண்ட நாள் கனவு. ஆனால் சில நீர்வாழ் பூச்சியினங்கள் அதை வெகு இயல்பாகச் செய்து வருகின்றன. தண்ணீர் எதிர்ப்புத் திறன் (சூப்பர் ஹைட் ரோபோபிக்) கொண்ட கால்களாலே எமது ரொபோவால் தண்ணீர் மீது நடக்க முடிகிறது&quot; என்கிறார்.
390 வாட்டர் ஸ்ட்ரைடர் பூச்சிகளுக்கு இணையான எடை கொண்ட தங்கள் ரொபோவை பார்ப்பவர்கள், இது தண்ணீரில் மூழ்கிவிடும் என்று தான் நினைப்பார்கள். ஆனால் இது எளிதாக தண்ணீரில் மிதப்பதைப் பார்க்கும் போது அதிசயித்துவிடுவார்கள் என்கிறார்கள் இதன் படைப்பாளர்கள்.

சர் வால்டர் பாரட் (1841-1924) என்பவர், ஒரு வயதிலேயே பியானோ வாசிக்கத் தொடங்கிவிட்டார்.
அவர், செயின்ட் ஜார்ஜ் தேவாலயத்தில் 42 ஆண்டுகள் பணியாற்றினார். பாராட்டின் நினைவாற்றலும், மனதை ஒருமுகப்படுத்தும் சக்தியும் பிரமிப்பூட்டுபவை.
இவர் 21 வயதில் ஒரு சாதனையைச் செய்து காட்டினார். பியானோவை இசைத்துக் கொண்டே, முதுகுக்குப் பின்னால் இருந்த சதுரங்கக் கட்டத்தில் திரும்பிப் பார்க்காமலே ஆடினார்.
பாரட்டுக்கு எதிராக விளையாடியவர் சதுரங்கத்தில் தேர்ச்சி பெற்றவர். அப்படியிருந்தும் பாராட்தான் வெற்றி பெற்றார்.

‘பிராண்ட்’ (Brand) என்பதற்கு ‘உலையில் எரியும் நெருப்பு’ என்பதுதான் பொருள். அப்போதுதான் உருவாக்கப்பட்ட மண்பாண்டம் அல்லது உலோகத்தாலான பொருளைக் குறிக்க ‘பிராண்ட் நியூ’ Brand New என்ற வார்த்தையைப் பயன்படுத்தத் தொடங்கினார்கள். அது அப்படியே எல்லா புதிய பொருட்களுக்கும் பொருந்துவதாயிற்று.
ஆங்கில வினைச்சொல்லான to brand, தம்முடையது என்ற உரிமையை நிலைநாட்டுவதைக் குறிக்கிறது.
மது போத்தல்கள் நிறைந்த பெட்டிகள் முதல் ஆடு, மாடு போன்ற உயிரினங்கள் வரை சூடு போட்டு முத்திரை குத்துவதும் ‘பிராண்ட்’ செய்வது என்று கூறப்பட்டது.
