‘ஒடிஸா’ வாக மாறியது ‘ஒரிஸா’குடியரசுத் தலைவர் ஏற்பு


ஒரிஸா மாநிலத்தின் பெயரை ஒடிஸா என்று பெயர் மாற்றம் செய்யப்பட்ட தீர்மானத்தை குடியரசுத் தலைவர் பிரதீபா பட்டீல் ஏற்றுக் கொண்டுள்ளார். இதனையடுத்து அதிகாரப்பூர்வமாக ஒரிஸா மாநிலம் இனி ஒடிஸா என்று அழைக்கப்படும்.
ஒரிஸா மாநிலத்தின் பெயரை ஒடிஸா என்றும் ஒரியா மொழியை ஒடியா என்றும் பெயர் மாற்றக் கோரி கடந்த 2008 ம் ஆண்டு ஒரிஸா மாநில சட்ட மன்றத்தில் தீர்மானம் நிறைவேற்றப்பட்டது.
இந்த தீர்மானம் டில்லி பாராளுமன்றத்தில் தாக்கல் செய்யப்பட்டு பின்னர் நிறைவேற்றப்பட்டது. இந்த நிலையில் ஒரிஸா மாநிலத்தின் பெயரையும் மாநில மொழியின் பெயரையும் மாநில அரசின் தீர்மானத்தை ஏற்று ஜனாதிபதி பிரதீபா பட்டீல் உத்தரவு பிறப்பித்துள்ளார். ஜனாதிபதியின் உத்தரவை வரவேற்று மாநில முதல்வர் நவீன் பட்நாயக் அவருக்கு மாநில மக்கள் சார்பில் நன்றி தெரிவித்துள்ளார்.
இது ஒரு சரித்திர முக்கியத்துவம் வாய்ந்த முடிவு என நவீன் பட்நாயக் கருத்து தெரிவித்துள்ளார்.
