இசையமைப்பாளர் சங்க பொன்விழா


திரைப்பட இசைக் கலைஞர்கள் சங்கத்தின் பொன்விழா, சென்னையில் மார்ச் 5ம் திகதி நடைபெறவுள்ளது. இதுபற்றி சங்கத்தின் தலைவர் கல்யாணசுந்தரம், செயலாளர் சங்கரன், பொருளாளர் ராஜா ஆகியோர் அளித்த பேட்டி:
திரைப்பட இசைக்கலைஞர்கள் சங்கத்தின் பொன்விழா நிகழ்ச்சி மார்ச் 5ம் திகதி காலை 10.30 மணிக்கு தொடங்கி, இரவு 11 மணி வரை நடக்கிறது. விழாவில் 50 இசையமைப்பாளர்கள் பின்னணி பாடகர்கள், 250 இசை கலைஞர்கள், இயக்குநர்கள், நடிகர் - நடிகைகள் கலந்துகொள்கிறார்கள். நட்சத்திர கலை நிகழ்ச்சிகளுடன் இசை நிகழ்ச்சியும் நடைபெறும். எம். எஸ். விஸ்வநாதன் - ராமமூர்த்தி முதல் ஜீ. வி. பிரகாஷ்குமார் வரை அனைத்து இசையமைப்பாளர்களும் அந்த இசை நிகழ்ச்சியில் கலந்துகொள்கிறார்கள்.
எம். கே. டி. தியாகராஜ பாகவதர், டி. ஆர். மகாலிங்கம் போன்ற மூத்த நடிகர்களின் பாடல்களுடன் இன்றைய நடிகர்களின் பாடல்களும் பாடப்படும். டி. எம். செளந்தரராஜன், பி. சுசீலா போன்ற மூத்த பாடகர்களும் பங்கேற்கிறார்கள். விழா நடைபெறும் இடம் விரைவில் அறிவிக்கப்பட உள்ளது. இவ்வாறு அவர்கள் கூறினார்கள்.
