ரசிகர்களை சமாதானப்படுத்த ரஜினிகாந்தின் வீடியோ படம் வருகிறது



வதந்திகளுக்கு முற்றுப்புள்ளி வைக்கவும், ரசிகர்களை சமாதானப்படுத்தவும் ரஜினிகாந்த் பேசுவது போன்ற வீடியோ படம், இன்னும் 3 நாட்களில் வர இரு க்கிறது. தமிழ்நாடு முழுவதும் ரஜினி ரசிகர்கள், கோவில்களில் விசேட பூஜைக ளும், பிரார்த்தனைகளும் நடத்தி னார்கள்.
ரஜினிகாந்த் உடல் நலம் பெற வேண்டி திரைப்பட இயக்குனர்கள், உதவி இயக்கு னர்கள், சென்னையில் நேற்றுமுன்தினம் கூட்டு பிரார்த்தனை நடத்தினார்கள், இதற்கு டைரக்டர் பாரதிராஜா தலைமை தாங்கினார். 
டைரக்டர்கள் பாலுமகேந்திரா, எஸ். ஏ. சந்திரசேகரன், ஆர். கே. செல்வமணி, உட்பட பலர் கல ந்து கொண்டார்கள். ரஜினிகாந்த் உடல்நிலையில் முன்னேற்றம் ஏற்பட்டதை தொடர்ந்து நேற்று முன்தினம் இரவு அவர் தீவிர சிகிச்சை பிரிவில் இருந்து மீண்டும் மாற்றப்பட்டார்.
இந்த நிலையில் ரஜினிகாந்துக்கு சிகிச்சை அளிப்பதற்காக, அமெரிக்காவில் இருந்து 4 டாக்டர்கள் அடங்கிய குழு நேற்று முன்தினம் சென்னை வந்தது. விமான நிலையத்தில் இருந்து அவர்கள் நேராக போரூர் ராமச்சந்திரா மருத்துவமனைக்கு சென்றார்கள்.
அமெரிக்க டாக்டர்கள் சென்னையில் 3 நாட்கள் தங்கியிருந்து ரஜினிகாந்துக்கு சிகிச்சை அளிக்கிறார்கள், அதில் ஏற்படும் முன்னேற்றத்தை பார்த்த பிறகே அவர்கள் அமெரிக்கா திரும்ப இருக்கிறார்கள்.
இதற்கிடையில் ரஜினிகாந்த் பற்றி அடிக்கடி வதந்திகள் பரவுவதால், அதை தவிர்க்கவும் ரசிகர்களை சமாதானப்படுத்தவும் ரஜினி பேசுவது போன்ற வீடியோ படத்தை வெளியிட அவர் குடும்பத்தினர் முடிவு செய்து இருக்கிறார்கள். இன்னும் மூன்று நாட்களில் அந்த வீடியோ படம் வெளியிடப்படும் என்று தெரிகிறது.
