பிந்திய செய்தி


2ஜி வழக்கு விசாரணையை டில்லி சிறப்பு சி.பி.ஐ. நீதிமன்றத்திலிருந்து திஹார் சிறை வளாகத்திற்கு மாற்றும் தனது உத்தரவுக்கு டில்லி உயர் நீதிமன்றமே நேற்று இடைக்காலத் தடை விதித்தது.
2ஜி ஸ்பெக்ட்ரம் ஒதுக்கீடு தொடர்பான ஊழல் வழக்கு டில்லி பாட்டியாலா ஹவுஸ் வளாகத்தில் உள்ள சிறப்பு சி.பி.ஐ. நீதிமன்றத்தில் விசாரணையில் உள்ளது. இதன் விசாரணையை இன்று முதல் திஹார் சிறை வளாகத்திற்கு மாற்ற டில்லி உயர் நீதிமன்றம் உத்தரவிட்டது.
இதை நேற்று முன்தினம் தெரிவித்த சி.பி.ஐ. சிறப்பு நீதிமன்ற நீதிபதி ஓ.பி.ஷைனி வியாழக்கிழமை முதல் விசாரணை திஹார் சிறை வளாக நீதிமன்றத்தில் நடைபெறும் என்று அறிவித்தார். இதற்கு ராசா, கனிமொழி உள்ளிட்ட குற்றம் சாட்டப்பட்டோர் அனை வரும் ஏமாற்றம் தெரிவித்தனர். இது தொடர்பாக உயர் நீதிமன்றத்தை அணுகப் போவதாக அவர்கள் கூறியிருந்தனர்.
