கொழும்பில் இரத்தினக்கல், ஆபரண கண்காட்சி


இலங்கையின் ஒரேயொரு சர்வதேச இரத்தினக்கல் மற்றும் ஆபரணக் கண் காட்சியான ஸ்ரீலங்கா செப்டெம்பரில் இடம்பெற ஆயத்தங்கள் நடைபெறும் இத்தருணத்தில், ஊக்குவிப்புகள் பலவும் மேற் கொள்ளப்படுகின்றது.
22வது வருடமாக நடைபெறும் ஸ்ரீலங்கா 2012 கண் காட்சியானது இம்முறை பாரியளவு வெளிநாட்டு பிரதிநிதிகளை சந்திக்க வுள்ளது. சீனாவிலிருந்து மட்டும் 50 இரத்தினக்கல் மற்றும் ஆபரண வர்த்தகர்கள் இக்கண்காட்சிக்கு வருவார்கள் என எதிர்பார்க்கப் படுகின்றது.
இலங்கை இரத்தினக்கல் மற்றும் ஆபரண சங்கத்தினால் ஏற்பாடு செய்யப்படும் இக்கண்காட்சிக்கு தேசிய இரத்தினக்கல் மற்றும் ஆபரண அதிகாரசபை மற்றும் இலங்கை ஏற்றுமதி அபிவிருத்தி சபை ஆகியன அனுசரணை வழங்குகின்றன. 
இக் கண்காட்சியானது செப்டெம்பர் மாதம் 5ம் திகதி முதல் தொடர்ந்து நான்கு நாட்கள் பண்டாரநாயக்க சர்வதேச ஞாபகார்த்த மண்டபத்தின், ஸ்ரீமாவோ பண்டாரநாயக்க ஞாபகார்த்த கண்காட்சி நிலையத்தில் இடம்பெற வுள்ளது. கடந்த வருடத்தில் மாத்திரம், இந்தக் கண்காட்சியை 2000 வெளி நாட்டவர்கள் உட்பட 8000 வருகை யாளர்கள் பார்வையிட்டனர். எனினும் இந்த வருடம் பதிவுகள் மற்றும் கேள்விகள் ஆகியவற்றின் அடிப்படை யில் நோக்கும் போது குறித்த தொகையை விட அதிகமானோர் கண் காட்சிக்கு வருகை தருவார்களென எதிர்ப்பார்க்கப்படுகின்றது.
154இற்கு மேற்பட்ட கண்காட்சி கூடங்கள் அனைத்தும் ஏற்கனவே விற்பனையாகிவிட்டன. விலையுயர்ந்த கற்கள் முதல் பிரத்தியேகமாக தயா ரிக்கப்பட்ட ஆபரணங்கள் வரை காட்சிப்படுத்தும் கூடங்கள் இதில் உள்ளடங்குகின்றன.
குறித்த கண்காட்சிக்கு வருகை தரும் கொள்வனவு தூதர்களின் எண் ணிக்கையில் அதிகரிப்பு உள்ளதை உறுதிசெய்த இலங்கை இரத்தினக்கல் மற்றும் ஆபரண சங்கம், முதலீடுகளுக் கான விதிகள் தளர்த்தப்பட்டுள்ளமையும், இரத்தினக்கற்களின் ஏற்றுமதி இறக்குமதி மீதான வரிகள் பூஜ்ய மாக்கப்பட்டமையையும் காரணமாகத் தெரிவித்துள்ளன.
இக்கண்காட்சியில் இரத்தினக்கற்களை பரிசோதனை செய்யும் வசதி வழக் கப்படவுள்ளதுடன் இலங்கை இரத் தினக்கல் மற்றும் ஆபரண அதிகார சபையின் மதிப்பாய்வு மேற்கொள் ளலும் இடம்பெறவுள்ளது. தேசிய இரத்தினக்கல் மற்றும் ஆபரண அதி காரசபை மற்றும் இலங்கை ஏற்றுமதி அபிவிருத்தி சபை ஆகியவற்றின் கூடங்களும் கண்காட்சியில் இடம் பெறும்.
இந்த வருடம் இடம்பெறவுள்ள பதிவுகளின் போது புதிய சிறப்பம்சமாக அனுமதி நுழைவுச் சீட்டொன்று ஒவ்வொருவருக்கும் வழங்கப்படும். குறித்த இந்த அனுமதிச் சீட்டுகள் சேகரிக்கும் பெட்டியினுள் இடப்பட்டு, பின்னர் இடம்பெறும் சீட்டிழுப்பில் வெற்றியாளர் ஒருவர் தேர்ந்தெடுக்கப் படுவார். இரத்தினக்கல் மற்றும் ஆபரண பரிசுச் சீட்டிழுப்பில் வெற்றி பெறும் நபருக்கு இருவழி விமான பயண டிக்கட்கள் உட்பட ஏராளமான பரிசுப்பொருட்கள் வழங்கப்படும்.
அதுமட்டுமல்லாமல் இக்கண்காட்சி யில் ஆபரண வடிவமைப்பு விருது நிகழ்வொன்றும் இடம்பெறும் கருத் தாக்கம், கலைநயம் மற்றும் விருப் பத்தெரிவு ஆகியவற்றின் அடிப்படை யில் வெற்றியாளர் தேர்ந்தெடுக்கப் படுவர்.
