திகார் சிறையில் தற்போது இட்லி, தோசை, சாம்பார்


கனிமொழி, ராஜா உணவுக்காக ஏற்பாடு
திகார் சிறையில் தென் மாநில வி. ஐ. பி. க்கள் அடைக்கப்பட்டுள்ளதால், அங்குள்ள சமையலறைகளில் தற்போது தென் மாநில உணவு வகைகள் தயார் செய்யப்படுகின்றன. திகார் சிறையில் அடைக்கப்பட்டுள்ளவர்களுக்கு, பெரும்பாலும், ரொட்டி, சப்பாத்தி உள்ளிட்ட வட மாநில உணவு வகைகளே வழங்கப்பட்டு வந்தன.
ஸ்பெக்ட்ரம் குற்றச்சாட்டில் சிக்கியுள்ள முன்னாள் தொலைத் தொடர்புத் துறை அமைச்சர் ராஜா, ராஜ்யசபா உறுப்பினர் கனிமொழி, கலைஞர் தொலைக்காட்சி நிர்வாக இயக்குனர் சரத்குமார் ஆகியோர் திகார் சிறையில் அடைக்கப்பட்டுள்ளனர்.
இவர்களுக்காக அங்குள்ள உணவகங்களில் தென் மாநில உணவு வகைகள் கிடைக்க, ஏற்பாடு செய்யப்பட்டுள்ளது. ராஜா அடைக்கப்பட்டுள்ள முதல் எண் சிறை, கனிமொழி அடைக்கப்பட்டுள்ள ஆறாம் எண் சிறை மற்றும் சரத்குமார் அடைக்கப்பட்டுள்ள நான்காம் எண் சிறை ஆகியவற்றில் உள்ள உணவகங்களில், இட்லி, தோசை, சாம்பார், தேங்காய் சட்னி, ஊத்தப்பம் உள்ளிட்ட தென் மாநில உணவு வகைகள் கிடைக்கின்றன.
இதற்காக சமையல் செய்பவர்களுக்கு சிறப்பு பயிற்சிகள் அளிக்கப்பட்டுள்ளன. சிறையில் கைதிகளுக்கு வழக்கமாக வழங்கப்படும் இலவச உணவு தவிர இந்த உணவு வகைகளைப்பெற கைதிகள், கூப்பன் வாங்கி வைத்துக்கொள்ள வேண் டும். ஒரு தடவைக்கு 1,000 ரூபா வரை யில் கூப்பன் வாங்கி வைத்துக் கொள்ளலாம்.
