உத்தரகண்ட் தேர்தல் பிரசாரத்தில் தலைவர்களின் வாரிசுகள் களத்தில்


உத்தரகண்ட் மாநில பேரவைத் தேர்தல் ஜனவரி 30ம் திகதி தொடங்கும் நிலையில் கட்சித் தலைவர்களின் வாரிசுகள் பிரசாரக் களத்தில் குதித்துள்ளனர்.
பிரசாரம் முடிய ஒரு சில நாள்களே உள்ள நிலையில் தலைவர்களின் வாரிசுகள், உறவினர்கள் தீவிர பிரசாரத்தில் ஈடுபட் டுள்ளனர். உத்தரகண்ட் முதலமைச்சராக இருப்பர் பி.சி. கந்தூரி. 
இவர் போட்டியிடும் கோத்வார் தொகுதியில் இவருடைய மனைவி அருணா கந்தூரி பிரசாரத்தில் ஈடுபட்டுள்ளார். ‘எனது கணவர் மிகப் பெரிய வாக்கு வித்தியாசத்தில் வெற்றி பெறுவார். என்னால் முடிந்த, அளவுக்கு பிரசாரத்தில் ஈடுபட்டுள்ளேன்’ என்று அவர் தெரிவித்தார். முன்னாள் முதலமைச்சராக இருந்த ரமேஷ் பொக்ரியால் நிஷாங்கின் மகள் ஆருஷி பொக்ரியால் தனது தந்தைக்காக பிரசாரத்தில் ஈடுபட்டுள்ளார்.
பா.ஜ.க தலைவரும் இப்போது பேரவைத் தலைவராக உள்ள ஹர்பன்ஸ் கபூரின் மகன் அமித் கபூர் தனது தந்தைக் காக பிரசாரத்தில் ஈடுபட்டுள்ளார்.
‘ஏழவது முறையாக எனது தந்தை இத்தொகுதியில் (டேராடூன்) வெற்றி பெறுவார் என்று அவர் தெரிவித்தார். காங்கிரஸ் தலைவர்களான கிஷோர் உபாத்யாயவுக்காக அவரது மனைவி சுமன் கிஷோரும், தினேஷ் அகர்வாலுக்காக அவரது மனைவி பாவனா அகர்வாலும் பிரசாரத்தில் ஈடுபட்டுள்ளனர். உத்தரண்ட் மாநிலத்தில் மொத்தமுள்ள 70 தொகுதி களுக்கு 911 பேர் போட்டியிடுகின்றனர்.
