இலங்கையின் சிறந்த மாகாணமாகமத்திய மாகாணத்தை உருவாக்குவோம்

முதலமைச்சர் சரத் ஏக்கநாயக்க
(கண்டி தினகரன் சுழற்சி நிருபர்)
மத்திய மாகாணத்தில் “2013ம் ஆண்டு சகலருக்கும் மின்சாரம்” என்ற திட்டத்தின் அடிப்படையில் புதிய மின் இணைப்புகளை மின்சாரமற்ற கிராமங்களுக்கு வழங்கி வருகிறோம். இலங்கையில் சிறந்த மாகாணமாக மத்திய மாகாணத்தினை உருவாக்கும் திட்டத்தில் முதற்கட்டமாக இருள் நீக்கி ஒளியேற்ற வேண்டும்.
இவ்வாறு தெரிவித்தார் மத்திய மாகாண முதலமைச்சர் சரத் ஏக்கநாயக்க. உடுதும்பறை உடஇழுக்ககிராமத்திற்கு ரூபா 210 இலட்சம் செலவில் மின் இணைப்பு வழங்கும் திட்டத்தினை ஆரம்பித்து வைத்து உரையாற்றுகையிலேயே இவ்வாறு தெரிவித்தார். இத்திட்டத்தின் மூலம் 231 குடும்பங்களுக்கு மின் இணைப்பு வழங்கப்பட்டுள்ளது.
தொடர்ந்தும் முதலமைச்சர் சரத் ஏக்கநாயக்க தமதுரையில், அரசாங்கம் சகலருக்கும் மின்சாரம் வழங்கும் திட்டத்தினை நடைமுறை படுத்தி வருகிறது. ஆசியாவில் சிறந்த நாடாக்கும் ஜனாதிபதியின் திட்டத்தின் கீழ் சகலரும் முதலில் அடிப்படை வசதிகளை பெறுவதே அவரது நோக்கமாகும். அரசும், மாகாண சபையும் சகலருக்கும் மின்சாரம் வழங்குவதற்கு கடமைப்பட்டுள்து. அதனையே நடைமுறை படுத்தி வருகிறோம் என்றார். (ஐ-ஞ)
