கொழும்பு மாநகரை நவீனமயப்படுத்தும் அதிகாரம் மக்களின் கைகளிலேயே இருக்கிறது

கொழும்பு மாநகர சபை தேர்தல் இந்தத் தடவை இந்நக ரத்தின் வரலாற்றில் ஒரு முக்கியத்துவம் வாய்ந்த தேர்தலாக அமையவிருக்கிறது. கொழும்பு மாநகரை சுத்தமாக வைத்திருப்பதா? அல்லது பழைய நிலையில் தொடர்ந்தும் இருக்கச் செய்வதா? என்ற தீர்மானத்தை கொழும்பு மாநகரின் வாக் காளர்கள் எடுக்க வேண்டிய ஒரு பாரிய பொறுப்பை எதிர்நோக்கியி ருக்கிறார்கள்.
கொழும்பு மாநகரத்தின் நிர்வாகத்தை பல்லாண்டு காலம் தன்வசப்படுத்தி யிருந்த ஐக்கிய தேசியக் கட்சியினர் நகரத்திலுள்ள மக்களின் வீட்டு வசதிகளையோ, சுகாதார வசதிகளையோ தீர்த்து வைப்பதில் என் றுமே கவனம் செலுத்தியதில்லை.
தேர்தல் நடைபெறும் போதும் மட்டும் கொழும்பில் உள்ள சேரி வீடுக ளுக்கு ஆயிரக்கணக்கான பணத்தை செலவழித்து, பட்டாசுகளை கொளுத்தி, பாண்ட் இசையுடன் வருகைதரும் ஐக்கிய தேசிய கட்சி வேட்பாளர்களின் போலி நாடகத்தைப் பார்த்து ஏமாந்து விடும், கொழும்பின் ஏழைக் குடியிருப்பாளர்கள் அந்தக் கட்சியையே பல் லாண்டு காலம் அதிகாரப் பீடத்தில் வீற்றிருக்கச் செய்வதற்கு உதவி செய்தார்கள்.
தேர்தல் நடந்து முடிந்த பின்னர் அந்தந்த பிரதேசங்களில் வெற்றி பெற்ற ஐக்கிய தேசிய கட்சி வேட்பாளர்கள் அப்பாவி மக்களை வந்து பார் ப்பது கூட இல்லை. வெள்ளப் பெருக்கு, பெருமழை ஆகிய அனர்த் தங்கள் ஏற்படும் போது, ஐக்கிய தேசிய கட்சி அங்கத்தவர்கள் அத் திபூத்தால் போல் அவர்களை பார்க்க வந்து உலர் உணவையும், சமை த்த உணவுப் பார்சல்களையும் கொடுத்துவிட்டு மறைந்துவிடுவார்கள்.
வெள்ள நீர் வடிந்து சென்ற பின்னர் அந்த மக்கள் மீண்டும் தாங்கள் தற்காலிகமாக சில நாட்கள் குடியிருந்த பாடசாலை கட்டடங்களில் இருந்து தங்கள் சக்தியால் அசுத்தமடைந்திருக்கும் சேரி வீடுகளை கஷ்டப்பட்டு சுத்தம் செய்த பின்னர் மீண்டும் அங்கு சென்று குடி யேறுவார்கள்.
இவ்விதமே இந்த மக்கள் துன்பகரமான வாழ்க்கை கொழும்பு மாநகரில் பல்லாண்டு காலமாக நடத்தி வருகின்றனர். கொழும்பு மாநகரத்து மக் களுக்கு இத்தகைய துன்பத் துயரங்களில் இருந்து நிரந்தர நிவார ணத்தை பெற்றுக் கொடுக்கும் எண்ணத்துடன் ஜனாதிபதி மஹிந்த ராஜபக்ஷ அவர்கள் ஐக்கிய மக்கள் சுதந்திர முன்னணியின் சார்பில் போட்டியிடுவதற்கு கொழும்பு மாநகரின் மேம்பாட்டுக்காக உழைக் கக்கூடிய திறமைமிக்கவர்களை வேட்பாளர்களாக தெரிவு செய்துள் ளார்.
முன்னாள் அமைச்சர் மிலிந்த மொரகொட ஐக்கிய மக்கள் சுதந்திர முன் னணியின் மேயர் பதவிக்கான முதன்மை வேட்பாளராக ஜனாதிபதி அவர்களினால் தெரிவு செய்யப்பட்டுள்ளார். ஜனாதிபதி அவர்கள் தன்மீது வைத்துள்ள அசையாத நம்பிக்கைக்கு ஏற்ப திரு. மிலிந்த மொரகொட அரசியல் கட்சி வண்ண, பேதமின்றி கொழும்பு மாநக ரின் அனைத்து மக்களுக்கும் சிறந்த சேவையை வழங்க வேண்டு மென்ற எண்ணத்தை போஸ்டர்களை பயன்படுத்தாமல் மக்களிடம் நேரடியாகச் சென்று அவர்களின் பிரச்சினைகளை தீர்ப்பதற்கு ஒரு புதிய யுக்தியை இப்போது வெற்றிகரமான முறையில் கையாண்டு வருகின்றார்.
கொழும்பு மாநகரத்து மக்கள் தங்கள் நகரத்தை நவீன மயமாக்குவதா? அல்லது தொடர்ந்தும் வெளிநாட்டவர்கள் எங்களைப் பார்த்து கிண் டல் செய்யக்கூடிய வகையில் அசுத்தமான, அவலட்சணமான நகர மாக கொழும்பை வைத்திருப்பதா? என்ற சவாலை இன்று எதிர் நோக்கியிருக்கிறார்கள்.
எல். ரி. ரி. ஈ பயங்கரவாதம் உச்சகட்டத்தில் இருந்த போது அதனால் பெருமளவில் பாதிக்கப்பட்டது கொழும்பு மாநகரமேயாகும். பயங்கர வாதிகளின் பல படுபயங்கரமான குண்டுத் தாக்குதல்கள் கொழும்பு நகரில் பல இடங்களில் இடம்பெற்றன. இதில் பிரதானமான தாக்குத லாக இலங்கை மத்திய வங்கியின் மீது மேற்கொள்ளப்பட்ட தக்கு தலை எடுத்துக்காட்ட வேண்டும். இதனாலும் மேலும் பல எல். ரி. ரி. ஈ தற்கொலை தாக்குதல்களினாலும் கொழும்பு மாநகரின் பல்லாயிரக் கணக்கான மக்கள் மடிந்து போனார்கள்.
கொழும்பில் இன்று நிரந்தர சமாதானமும் அமைதியும் ஏற்பட்டிருக்கிறது. இதனால் கொழும்பு மாநகர மக்களே அதிகம் பயனடைந்துள்ளார் கள். அன்று கொழும்பு மாநகரின் 880 பொது இடங்களில் குப்பை கூளங்கள் எறியப்பட்டு அசுத்தமாக இருந்தது. இதனால் டெங்கு போன்ற பல்வேறு நோய்கள் ஏற்பட்டு மக்கள் பாதிப்பிற்குள்ளானார் கள். வாய்க்கால்கள் நிரம்பி வழிந்து கொழும்பிலுள்ள நீரோடைகளும் வாவிகளும் அசுத்தமடைந்து துர்நாற்றத்தை வெளியேற்றிக் கொண்டி ருக்கின்றன.
இப்போது கொழும்பு நகரம் ஒரு நவீன நகரமாக புதுப் பொலிவுடன் சுத் தமாக காணப்படுகின்றது. எனவே, கொழும்பு மாநகர வாக்காளர்கள் இதனை தொடர்ந்தும் நடைமுறைப்படுத்தக்கூடிய திறமைமிக்கவர்களி டமே கொழும்பு மாநகரின் நிர்வாகத்தை ஒப்படைக்க வேண்டும்.
அரசாங்கத்தின் ஆதரவு இருக்கும் ஒரு அணிக்கு கூடுதலாக அபிவி ருத்தி நடவடிக்கைகளை நகரத்தில் மேற்கொள்வதற்கு பூரண வாய் ப்பு இருக்கின்றது என்ற கூற்றை நாம் ஆமோதிக்கின்றோம். எனவே, மீண்டும் கொழும்பு மாநகரின் நிர்வகிக்கும் பொறுப்பை ஐக்கிய மக் கள் சுதந்திர முன்னணியிடம் ஒப்படைப்பதா? அல்லது கொழும்பை தொடர்ந்தும் ஒரு அசுத்தமாக வைத்திருப்பதா? என்ற தீர்மானத்தை நாம் கொழும்பு மாநகரின் வாக்காளர் பெருமக்களிடம் ஒப்படைக்கி றோம். அவர்கள் சரியான முடிவை எடுத்து கொழும்பு மாநகரை ஆசியாவிலேயே பிரமிக்கத்தக்க ஒரு நவீன நகரமாக மாற்றுவது திண்ணம்.
