பென்னி குயிக் படத்திறப்பு விழா


தமிழக மக்கள் பயன் பெறுவதற்காக தன் சொத்துக்களை எல்லாம் விற்று முல்லைப் பெரியாறு அணையை கட்டிய ஆங்கிலேயர் &#39;பென்னி குயிக்&#39; படத்திறப்பு விழா நேற்று சென்னையில் மக்கள் விழிப்புணர்வு இயக்கம் சார்பில் நடந்தது.
இது குறித்து மக்கள் விழிப்புணர்வு இயக்க தலைவர் கே. ராஜன் வெளியிட்டுள்ள அறி க்கையில் கூறியிருப்ப தாவது,
ஆங்கிலேயர் ஆண்ட காலத்தில், இராணுவ பணி பொறி யியலாளராக தமிழ்நாட்டுக்கு வந்த பென்னி குயிக், இந்த நாட்டை ஒரு அடிமை நாடாக கருதாமல், தன் உற்றார்- உறவினர் வாழும் பூமி போல கருதி, மழையை நம்பி மானாவாரி சாகுபடி செய்யும் மக்களின் விவ சாயத்துக்காக, அவர்களின் குடிநீர் வசதிக்காக அர சாங்கம் நிதி உதவி செய்ய மறுத்த நிலையிலும், தன் சொத்துக்களையெல்லாம் விற்று ஏன் மனைவியின் நகைகளைக்கூட விற்று முல்லைப்பெரியார்&quot; அணையை கட்டினார்.
தமிழ்நாடு, கேரளா இரு மாநில மக்களும், பென்னி குயிக்கின் தியாகத்தால் உருவான இந்த அணையை போற்றி பாதுகாக்க வேண்டிய இந்த தருணத்தில், கேரள மாநிலம், &#39;இந்த அணை பாதுகாப்பற்றது, இதை இடித்து தள்ளிவிட்டு புதிய அணையை கட்டுவோம்&#39; என்று சொல்வது தமிழக மக்களின் இதயத்தை வேதனையால் வாட்டுகிறது.
வரலாற்று சின்னமாக போற்றி பாதுகாக்க வேண்டிய தியாக சின்னத்தையே சுக்குநூறாக உடைக்க சொல்வது எந்த விதத்தில் நியாயம்?
அதுவும் அவர் பொறியியாளர், அவர் கட்டிய அணை பலவீனமாக இருக்கிறது என்று சொல்வது அரசியல் காரணங்களுக்காகத்தானே தவிர, அது நிச்சயமாக உண்மை இல்லை.
இப்போதுள்ள சூழ்நிலையில், மக்கள் மனதில் நீங்காத இடம்பெற்றிருக்கும் பென்னி குயிக் பெயரை முல்லை பெரியாறு அணைக்கு சூட்ட வேண்டும் என்ற கோரிக்கையை வலியுறுத்தியும், இப்படி ஒரு தியாகியின் பெயரை அந்த பகுதி மக்கள் நினைவில் வைத்திருந்தாலும், தமிழக மக்கள் அனைவரும் நினைவில் கொள்ளத்தக்க வகையில், அவருடைய வரலாற்றை பாடப்புத்தகங்களில் சேர்க்க வேண்டும் என்று வலியுறுத்தியும், நேற்று அவருடைய திருவுருவ படத்திறப்பு விழாவை வண்ணாரப் பேட்டையில் உள்ள காமராஜ் மெட்ரிகுலேஷன் பள்ளிக்கூட கலையரங்கில் மக்கள் விழிப்புணர்வு இயக்கம் நடத்தியது. மேற்கண்டவாறு அந்த அறிக்கையில் கூறப்பட்டுள்ளது.
