இந்திய அதி நவீன ஏவுகணை வெற்றிகரமாக நேற்று ஏவப்பட்டது


நேற்றுக் காலை 10.45 மணி அளவில் பாலசோர் மாவட்டம் சந்திப்பூர் ஒருங்கிணைந்த தளத்தில் இருந்து இது ஏவப்பட்டது. இந்த ஏவுகணை இதன் முந்தைய வடிவத்தில் இருந்து சற்று மேம்பட்டதும் மறு சோதனை முயற்சியாகவும் ஏவப்பட்டது என்று அதன் இயக்குநர் எம். பி. கே. வி. பிரசாத் செய்தியாளர்களிடம் தெரிவித்தார்.
இதன் தாக்குதல் பரப்பு 290 கி. மீ. மற்றும் 300 கி. கி. எடையுள்ள ஆயுதப் பொருட்களை சுமந்து செல்லும் வகையில் உள்ளது.
இது இந்திய ரஷ்ய கூட்டுத் தயாரிப்பு என்று அவர் தெரிவித்தார். மேலும் இந்த ஏவுகணை கப்பல்கள், விமானந் தாங்கி கப்பல்கள், நீர் மூழ்கிக் கப்பல்கள், விமானங்கள் உள்ளிட்டவற்றிலும் சுமந்து செல்லப்படும் வகையிலுள்ளது. இது அமெரிக்காவின் சப்சோனிக் டோமஹாக் ஏவுகணைகளைக் காட்டிலும் 3 மடங்கு அதிவேகம் கொண்டது என்றும் அவர் தெரிவித்தார்.
