தெரிவுக் குழுவிற்கு இடைக்காலத் தடை: நாளை தீர்ப்பு


பிரதம நீதியரசருக்கு எதிரான குற்றவியல் பிரேரணையை விசாரணை செய்யும் பாராளுமன்றத் தெரிவுக் குழுவை ரத்து செய்யுமாறு கோரி மேல்முறையீட்டு நீதிமன்றில் தாக்கல் செய்யப்பட்டிருந்த மனுவினை இன்று விசாரணைக்கு எடுத்துக்கொண்ட நீதியரசர் எஸ். சிறிஸ்கந்த ராசா தலைமையிலான மூவர் அடங்கிய நீதிபதிகள் குழு தெரிவுக்குழுவிற்கு இடைக்கால தடை விதிப்பது குறித்து தீர்ப்பை நாளை அறிவிக்கவுள்ளது.
குற்றவியல் பிரேரணையை விசாரணை செய்யும் பாராளுமன்ற தெரிவுக்குழுவையும் அதன் ஆய்வுகளையும் ரத்துச் செய்யுமாறு கோரி மேன்முறையீட்டு நீதிமன்றில் நேற்று புதன்கிழமை பிரதம நீதியரசர் சிராணி பண்டாரநாயக்க மனுதாக்கல் செய்யதிருந்தார்.
இதனை விசாரணைக்கு எடுத்துக்கொண்ட போதே நாளை வெள்ளிக்கிழமை காலை 11 மணிக்கு கூடி தீர்ப்பை அறிவிப்பதாக நீதிபதிகள் அறிவித்தமை குறிப்பிடத்தக்கது.

