அட்டன் - நோர்வூட்டில் இருந்து கொழும்பு சென்றவரை காணவில்லை


அட்டன் - நோர்வூட் பொலிஸ் பிரிவுக்குட்பட்ட எல்படை மேல்பிரிவை சேர்ந்த 45 வயதுடைய நான்கு பிள்ளைகளின் தந்தையான அருளாந்து சிமியோன் என்பவரைக் கடந்த 14 ஆம் திகதி முதல் கொழும்பில் வைத்துக் காணவில்லை என அவரது மனைவி தெரிவித்துள்ளார்.
இச்சம்பவம் தொடர்பில் காணாமல் போனவரின் சகோதரி புஸ்பமேரி வெல்லம்பிட்டி பொலிசில் முறைப்பாடு செய்துள்ளார்.
இது சம்பந்தமாக வெல்லம்பிட்டி பொலிசாரிடம் வினவியபோது கிடைக்கப்பெற்ற முறைப்பாட்டுக்கு அமைய தாம் விசாரணைகளை மேற்கொண்டுள்ளதாகவும் அனைத்து பொலிஸ் நிலையங்களுக்கும் அறிவித்துள்ளதாகவும் தெரிவித்தனர்.

