பரீட்சைக்கான தயார்படுத்தல்களை நாம் எவ்வாறு மேற்கொள்ளலாம்?


(நேற்றையத் தொடர்....)
நாம் மேலே குறிப்பிட்ட (Test Phobia) பரீட்சை பயம், Test Anxiety பரீட்சை பதகளிப்பு போன்ற நிலைகள் பிள்ளை களிடம் ஏற்படுதற்கான காரணங்களை பின்வருமாறு தொகுத்து நோக்கலாம். 
* தாம் எதிர் கொள்ளும் பரீட்சைகளுக்கான முன்னாயத்தங்களினை ஏலவே செய்து கொள்ளாமை.
* தான் இதுவரை எதிர் கொண்ட பரீட்சைகளில் சிறந்த பெறு பேற்றினைப் பெறாமை. 
* தமது நண்பர் கள் மூலமாக கிடைக்கும் பரீட்சை பற்றிய செய்திகள் தமக்கும் ஏற்படும் எனக்கருதுகின்றமை. தன்னம்பிக்கை இழப்பு. 
* தோல்வி ஏற்படும் என்ற மனோநிலை. 
* ஏனைய நன்பர்கள் எம்மீது வைத்தி ருக்கும் நம்பிக்கையினை நிறைவேற்ற முடியுமா? என்ற குழப்பநிலை. 
* பரீட்சையில் தோல்வியடைந்து விட்டால் தனது வாழ்க்கை இருண்டு விட்டது என்ற மனோநிலை.
பொதுவாக இன்று பெரியவர்கள் தொடக்கம் சிறியவர்கள் வரையில் காணப் படும் ஒரு குறைபாடுதான் தருணம் வரும் வரை காத்திருந்து அது மிகவும் அண்மித்த போது அதற்காக தடுமாற்றமடைந்து அவசர நிலையான ஆயத்த நிலையினை செய்வ தாகும். இவ்வாறான தவறினை நாம் எல் லோருமே செய்து கொண்டிருக்கின்றோம்.
இந்நிலையின் காரணமாக எமது வேலைகளில் கருத்தூன்றி செயற்பட முடியாதிப்பதோடு, தடுமாற்றமடைந்து பிழையான சில நடவடிக்கைகளில் ஈடுபட்டு விடுவதனையும் நாம் காணலாம். இது எமது காரியாலய வேலைகள், அதேபோன்று எமது அன்றாட நடவடிக்கைகள் அனைத்துக்கும் பொருத்தமான ஒன்றாகும்.
எமது பாடசாலை மாணவர்களைப் பொறுத்தமட்டிலும் அவ்வாறானதொரு நிலைதான் இன்று காணப்படுகின்றது. அதாவது தாம் நாளாந்தம் படிக்கும் விடயங்களை அன்றைய தினமே மீட்டிப்பார்க்காது மூடி வைத்து விடுகின்றனர். அல்லது அது பற்றிய எந்தவிதமான மீட்டல்களையும் செய்யாதவர்களாக இருப்பார்கள்.
ஆனால் பரீட்சை அண்மித்து விட்டது என்றால் அதற்காக இரவு பகலாக விழுந்து விழுந்து படிப்பார்கள். இவ்வாறான நிலையில் அவர்கள் ஓய்வு என்பதனை நினைத்துக் கூட பார்க்க சந்தர்ப்பம் இருக்காது. எனது தொடரான மீட்டல் செயற்பாடுகளின் விளைவாக சோர்வு நிலை தோன்றுவதோடு, சில குறிப்பிட்ட பாடங்களை மீண்டும் ஞாபகப்படுத்துவதில் பலவாறான சிரமங்களை எதிர்கொள்ள நேரிடுகின்றது. 
அல்லது ஏலவே படித்த பாடங்கள் நான் தான் இதனை படித்தேனா? எழுதினேனா? என்று நினைக்கும் அளவுக்கு அவரில் ஒரு குழப்ப நிலையினை தோற்றுவித்து விடும் நிலையும் காணப்படும்.
அதனை இல்லாது செய்ய வேண்டுமாயின் எமது பிள்ளைகளிடம் நாம் சிறந்த கற்றல் பழக்கங்களை சிறிய வயது முதலே பயிற்றுவித்து விடவேண்டும். அதில் குறிப்பாக கடந்தகால வினாத்தாள்களுக்கு விடையளிக்க பயிற்றுவித்தல், அவ்வாறே குழுவாக இணைந்து கேள்விகளை பிரித்தெடுத்து குறிப்பிட்ட கேள்விகளுக்கான விடைகளை தாமும் தமது நண்பர்களும் தயார் செய்து வந்து கலந்துரையாடல்கள் மூலம் விடைகளை பரிமாறிக்கொள்ளுதல். 
சிலபோது இவைகள் எமக்கு சிரமமாக அமையும் வேளையில் ஆசிரியரின் உதவியினைப் பெற்றுக்கொள்ளுதல். அனுபவம் வாய்ந்த ஆசிரியர்களின் ஆலோசனைகளைப் பெற்று கற்றலில் ஈடுபடும் போதும் எமது பரீட்சையினை இலகுவான முறையில் முகம் கொடுக்க முடியுமாக இருப்பதோடு பரீட்சையின் போது தோன்றும் பதகளிப்பு நிலையில் இருந்து நாம் விடுபட முடியும்.
மேலும் எமது திறமைகள் என்னவென்பதனையும், எம்மிடம் காணப்படும் பலவீனங்கள் என்னவென்பதனையும் நாம் முதலில் தெரிந்து கொள்ள வேண்டும். இவை எமது பரீட்சைப் புள்ளிகளில் எவ்வாறான தாக்கத்தினை ஏற்படுத்தும் என்ற சுய மதிப்பீடு ஒன்றினை நாம் செய்து கொள்ள வேண்டியவர்களாக இருக்கின்றோம். 
அதன் பிற்பாடு அவைகளில் எமது பலவீனங்களை ஒவ்வொன்றாக படிப்படியாக எம்மை விட்டுகளைந்து விடுவதோடு, திறமைகளை எமது அடைவுகளில் அதிகரிக்கச் செய்து கொள்ள வேண்டும். 
இதனை எடுத்த எடுப்பில் செய்வதென்பது ஒரு அசாத்தியமான காரியமாகத் தோன்றினாலும், படிமுறையாக இவைகளை மேற்கொள்ளும் போது எமக்கு அது சிரமாக இருக்காது என்பதுதான் உண்மையாகும்.
நாம் எமது பரீட்சைகளில் சிறந்த முறையில் வெற்றியடைய வேண்டுமாயின் ஏற்கனவே நாம் இங்கு குறிப்பிட்ட விடயங்களில் கவனம் செலுத்துவதோடு, பின்வரும் விடயங்களில் கூடியளவு கவனம் செலுத்தவோமாயின் சிறந்த பெறுபேறுகளை நாம் பெற இவை எமக்கு உதவியளிக்கும். 
* பரீட்சைக்கு முந்திய நாளன்று நிம்மதியாக படுக்கைக்குச் செல்லுதல். நேரகாலத்தோடு உறங்குதல். 
* பரீட்சைக்குத் தேவையான அனைத்தினையும் எடுத்து வைத்துவிட்டு ஆயத்தம் செய்து விட்டு உறங்கச் செல்லுதல். 
* பரீட்சை ஆரம்பமாவதற்கு முன்னர் வயிற்றினை குழப்பமடையச் செய்யாத போஷாக்கான உணவினை உட்கொண்டு விட்டு பரீட்சைக்குச் செல்லுதல். 
* இறைவழிபாட்டில் தம்மை ஈடுபடுத்தி விட்டு செல்லுதல். 
* பரீட்சை நிலையத்திற்கு நேரகாலத்தோடு செல்லுதல். 
* பரீட்சை ஆரம்பமாவதற்கு அரை மணித்தியாலத்திற்கு முன்னர் ஒரு தம்ளர் நீர் அருந்துதல். இது எமது ஞாபக சக்தியினை அதிகரிக்கச் செய்யும். 
* பரீட்சை நிலையத்திற்கு சென்றவுடன் எமது வெளிவேலைகளை மறந்து விடுவதோடு, அதில் மாத்திரம் எமது கவனத்தினை செலுத்துதல். 
* மண்டபத்தில் நுளைந்து எமது கதிரைகளில் உற்கார்ந்து இறைதியானத் தோடு பரீட்சைகளை எழுத ஆரம்பித்தல்.
இவ்வாறான நடைமுறைகளை நாம் பின்பற்றி நடப்போமாயின் நிச்சயமாக நாம் தற்போது எதிர் கொள்ளவிருக்கும் க.பொ. த (சா.தர) பரீட்சை மாத்திரமின்றி ஏனைய பரீட்சைகள் கூட எமக்கு இலகுவாக இருக்கும். 
நாம் ஒரு பரீட்சைக்கு தோற்றி விட்டு வந்து விடுவோமாயின் நடைபெற்ற பாடத்தினை மீண்டும் ஆராய்ந்து அதன் குறைகளை பேசி எம்மை கஷ்ட நிலையில் ஆழ்த்துவதனை விடுத்து, அதற்கடுத்த நாள் நடைபெறவிருக்கும் பாடத்திற்கான தயார்படுத்தலில் ஈடுபடுவது சிறப்பாக இருக்கும். எமக்கும் நம்பிக்கை இழப்பினை கொடுக்காது. (முற்றும்)
