ஸ்பெக்ட்ரம் வழக்கில் கனிமொழிக்கு எதிராக சி. பி. ஐ. பாரபட்ச நடவடிக்கை


ஸ்பெக்ட்ரம் வழக்கில் கனிமொழி வெளியே வருவதை தடுக்க சி. பி. ஐ. பாரபட்சமாக நடந்து கொள்கிறது என்று தி.மு. க. பொதுக் குழுவில் தீர்மானம் நிறைவேற்றப்பட்டது.
மேலும் அ. தி. மு. க. அரசு பழி வாங்கும் நோக்கோடு தொடுக்கும் பொய் வழக்குகளை கண்டித்து, ஆக ஸ்ட் முதல் திகதியன்று மாவட்ட தலைநகரங்களில் முதற்கட்டமாக ஆர்ப்பாட்டம் நடத்துவது என்று கழக தலைமை அறிவித்துள்ளவாறு நடத்துவதென்றும் இப்பொதுக் குழு தீர்மானிக்கிறது.
தி. மு. க. வை வலுப்படுத்த நிர்வாகிகள் கடிதங்கள் மூலம் தெரிவித்த கருத்துக்களை ஆராய்ந்து அமைப்பு முறைகளை ஒழுங்குபடுத்திட உரிய ஆலோசனைகளை கூறுவதற்காகப் பின்வரும் கழக அமைப்பு முறை ஆலோசனைக்குழு அமைக்கப்பட் டிருக்கிறது.
அதன் உறுப்பினர்களாக டி. கே. எஸ். இளங்கோவன் எம். பி. பொன். முத்துராமலிங்கம், ஜி. எம். ஷா, கு. பிச்சாண்டி, முகமது சகி, வி. பி. ராஜன், பாஸ்கர் சுந்தரம் ஆகிய ஏழு பேர் நியமிக்கப்படுகின்றனர்.
அவர்கள் விவாதித்து, விரைவில் வழங்கிடும் புதிய சட்ட திட்டம் வகுப்பதற்கான வழிமுறைகளை அடுத்து வரும் பொதுக் குழுவில் வைத்து, அக்குழுவின் ஒப்புதலை பெறுவதென்று இப்பொதுக் குழு தீர்மானிக்கின்றது என்பன உட்பட 25 தீர்மானங்கள் நிறைவேற்றப்பட் டன.
