இந்திய இரகசியங்களை பாகிஸ்தானுக்கு அளிக்கவில்லை

மாதுரி குப்தா
புதுடில்லி,
பாகிஸ்தான் உளவு அமைப்புக்கு இந்தியாவின் இரகசியங்களை எதையும் கூறவில்லை என்று மாதுரி குப்தா தெரிவித்துள்ளார்.
பாகிஸ்தானில் உள்ள இந்திய தூதரகத்தில் தகவல் தொடர்புத்துறையில் செயலராக பணி யாற்றியபோது அந்நாட்டு உளவு அமைப்பான ஐ.எஸ்.ஐக்கு இந்திய இரகசியங்களை அளித்ததாக புகார் எழுந்ததின் பேரில் கடந்த 2010ம் ஆண்டு ஏப்ரல் மாதம் மாதுரி குப்தா கைது செய்யப்பட்டார். பின்னர் திகார் சிறையில் அடைக்கப்பட்ட இவர் மீதான வழக்கு மத்திய புலனாய்வுத்துறை சிறப்பு நீதிமன்றத்தில் நடந்து வருகிறது.
21 மாத சிறை வாசத்திற்குப் பின்பு கடந்த 10ம் திகதி தில்லி உயர் நீதிமன்றம் அவருக்கு பிணை வழங்கியது.இந்த நிலையில் தனியார் தொலைக்காட்சி ஒன்றுக்கு மாதுரி குப்தா அளித்த பேட்டியில், இந்திய இர கசியங்கள் எதையும் வெளி யிடவில்லை. என் மீது தவறான புகார் கூறப்பட்டுள்ளது என்று தெரிவித்துள்ளார்.
