லோக்பால் குழுவில் நீதிபதி சந்தோஷ் ஹெக்டே நீடிப்பார்: 
அன்னா ஹசாரே தலைமையில் நடந்த கூட்டத்தில் முடிவு


குற்றச்சாட்டு குறித்து விசாரணையை சந்திக்க தயார் என்றும் அறிவிப்பு
லோக்பால் குழுவில் ஓய்வுபெற்ற நீதிபதி சந்தோஷ் ஹெக்டே நீடிப்பது என்றும், சமூக பிரதிநிதிகள் மீதான குற்றச்சாட்டு குறித்து விசாரணையை சந்திப்பது என்றும் அன்னா ஹசாரே தலைமையில் நடந்த கூட்டத்தில் முடிவு செய்யப்பட்டது.
ஊழலை ஒழிப்பதற்கான, லோக்பால் மசோதாவை உருவாக்கும் கூட்டுக் குழு வில் இடம்பெற்றுள்ள சமூக பிரதிநிதிகள் மீது குற்றச்சாட்டுகள் எழுந்தவண்ணம் உள்ளன. கூட்டுக்குழு உறுப்பினரான சட்ட நிபுணர் சாந்தி பூஷண், ஒரு நீதிபதிக்கு ரூ. 4 கோடி இலஞ்சம் கொடுப்பது பற்றி பேசியதாக, ஒரு சி.டி. வெளியிடப்பட்டது. அது உண்மையான சி.டி. என்று தடய வியல் சோதனையில் தெரிய வந்துள்ளது.
மேலும் அவரும், அவருடைய மகன் பிரசாந்த் பூஷணும் உத்தரபிரதேச அரசிடம் இருந்து மலிவு விலையில் நிலம் வாங் கியதாகவும் மற்றொரு நிலத்துக்கு முத் திரைத்தாள் கட்டணத்தை குறைவாக ¦லுத்தியதாகவும் குற்றச்சாட்டு எழுந்துள்ளது.
கூட்டுக் குழுவில் இடம்பெற்றுள்ள ஓய்வுபெற்ற உயர் நீதிமன்றத்தில் நீதிபதி சந்தோஷ் ஹெக்டே கர்நாடக லோக் அபுக்தா தலைவராகவும் இருக்கிறார். ‘அவரால் கர்நாடகாவில் ஊழலை ஒழிக்க முடியவில்லை’ என்று காங்கிரஸ் பொதுச் செயலாளர் திக்விஜய் சிங் கேலி செய்தார்.
இதனால் மனம் உடைந்த ஹெக்டே கூட்டுக்குழுவில் இருந்து விலகுவது பற்றி பரிசீலிக்கப் போவதாக எச்சரித்தார்.
இந்நிலையில் கூட்டுக் குழுவில் இருந்து நீதிபதி சந்தோஷ் ஹெக்டே விலகுவதா? வேண்டாமா? என்பது பற்றி காந்தியவாதி அன்னா ஹசாரே தலைமை யில் நேற்று முன்தினம் ஆலோசனை நடைபெற்றது. 
அதில், கூட்டுக் குழுவில் இடம்பெற்றுள்ள சாந்தி பூஷண், பிரசாந்த் பூஷண், அரவிந்த் கெஜ்ரிவால் ஆகியோ ருடன் சந்தோஷ் ஹெக்டேவும் கலந்து கொண்டார். இந்த ஆலோசனையில், கூட்டுக் குழுவில் சந்தோஷ் ஹெக்டே நீடிப்பது என்று ஒருமனதாக முடிவு செய் யப்பட்டது. 
மேலும் கூட்டுக் குழுவில் இடம்பெற்றுள்ள 5 சமூக பிரதிநிதிகள் மீதான எத்தகைய புகார்கள் மீதும் எத் தகைய உயர்மட்ட விசாரணையையும் சந்திக்க தயாராக இருப்பதாக பிரதமர் மன்மோகன் சிங்குக்கும் உயர் நீதிமன்ற தலைமை நீதிபதி எஸ். எச். கபாடியாவுக்கும் கடிதம் எழுதுவது என்று முடிவு செய்யப்பட்டது.
யாத்திரைகள் மற்றும் ஆலோசனை கூட்டங்கள் மூலம் மக்களிடையே விழிப்புணர்ச்சியை ஏற்படுத்துவது என்றும் முடிவு செய்யப்பட்டது.
ஆலோசனை கூட்டம் முடிவடைந்த பிறகு, கூட்டுக் குழுவில் இடம்பெற்றுள்ள சமூக பிரதிநிதி அரவிந்த் கெஜ்ரிவால் நிருபர்களுக்கு பேட்டி அளித்தார். அப்போது அவர் கூறியதாவது :-
இந்த கூட்டத்தில் சாந்தி பூஷணோ அல்லது ஹெக்டேவோ ராஜினாமா செய்ய விருப்பம் தெரிவிக்கவில்லை. நாங்கள் விலக வேண்டும் என்று ஊழல் வாதிகள் விரும்புகிறார்கள். அவர்கள் வலையில் நாங்கள் விழமாட்டோம். சாந்தி பூஷண் பற்றிய சி.டி. உண்மையானதுதான் என்ற தடயவியல் அறிக்கை, கற்பனையான ஒன்று.
கூட்டுக் குழுவில் ஒரு தாழ்த்தப்பட்ட வரை உறுப்பினராக நியமிக்க வேண்டும் என்று மாயாவதி கோரிக்கை விடுத்துள்ளார். ஒரு மத்திய மந்திரியை நீக்கிவிட்டு அவருக்கு பதிலாக தாழ்த்தப்பட்டவரை நியமிக்கலாம். காங்கிரஸ் உள்ளிட்ட கட்சிகளிலும், அரசுக்கு உள்ளேயும் வெளியேயும் இருக்கிற ஊழல்வாதிகள் லோக்பால் மசோதாவை சீர்குலைக்க முயன்று வருகின்றார்கள். நல்லவர்கள் ஒன்று சேர்ந்து அந்த முயற்சியை முறியடிக்க வேண்டும்.
அன்னா ஹசாரே, உத்தரபிரதேசத்தில் தொடங்கும் யாத்திரை, எந்த கட்சிக்கும் ஆதரவானதோ, எதிரானதோ அல்ல இவ்வாறு அரவிந்த் கேஜ்ரிவால் கூறினார்.
