துருக்கி செல்கிறார் ஹமீத் அன்சாரி


இந்திய குடியரசுத் துணைத் தலைவர் ஹமீத் அன்சாரி 6 நாள் பயணமாக நேற்று துருக்கி சென்றார்.
இப்பயணத்தில் இரு நாடுகளுக்கு மிடையே வர்த்தக உடன்படிக்கைகள் கையெழுத்தாக உள்ளன. இந்த உடன் படிக்கை மூலம் இரு நாட்டிற்கிடையே நிகழும் வர்த்தகம் அதிகரிக்க வாய்ப்புள்ளது.
இப்பயணத்தின் போது பொருளாதார கட்டமைப்புகளான தகவல் தொழில்நுட்பம், கட்டமைப்பு வசதிகள், ஆட்டோமொபைல், பொறியியல் போன்ற துறைகள் மேலும் வளர்ச்சி பெறக்கூடிய வகையில் ஒப்பந்தம் கையெழுத்தாகும். குடியரசுத் துணைத் தலைவருடன் மார்க்சிஸ்ட் கம்யூனிஸ்ட் கட்சி எம்.பி.யான சீதாராம் யெச்சூரி உட்பட ஐந்து எம்.பிக்கள் மற்றும் தொழிலதிபர்களும் செல்கின்றனர்.
துருக்கியின் தலைநகரான அங்காராவை திங்கட்கிழமை சென்றடையும் அன்சாரியை அந்நாட்டு அதிபர் அப்துல்லா குல் வரவேற்க இருக்கிறார். பின் அந்நாட்டு பிரதமர் ரிசப் டய்யிப் எர்கோடன் உடன் முக்கியமான பிரச்சினைகள் குறித்து பேசுகிறார். 
துருக்கி மக்களவைத் தலைவர் கேமில் சிசெக் முன்னிலையில் அவை உறுப்பினர்களுடன் அன்சாரி பேச இருக்கிறார். இந்தியாவும், துருக்கியும் ஏ-20 கூட்டமைப்பில் உறுப்பினர்களாக உள்ளன. துருக்கி உலகின் பெரிய பொருளாதார நாடுகள் வரிசையில் 16 வது இடத்தில் உள்ளது.
