இளைஞர் காங்கிரசை பலப்படுத்தகட்சியினருக்கு ராகுல் கோரிக்கை


உத்தரப் பிரதேச தேர்தலை சந்திக்க இளைஞர் காங்கிரசை பலப்படுத்த கட்சியினர் தீவிரமாக செயல்பட வேண்டும் என்று ராகுல் காந்தி கூறியுள்ளார். 
உத்தரகாண்ட் மாநிலம் ரிஷிகேஷில் இளைஞர் காங்கிரஸ் மற்றும் காங்கிரசின் மாணவர் அமைப்பான தேசிய மாணவர் சங்கம் ஆகியவற்றின் சார்பில் நேற்று முன்தினம் நடந்த கூட்டத்தில் ராகுல் காந்தி பேசியதாவது, ஒரு கட்சியின் வளர்ச்சிக்கு இளைஞர்களும் மாணவர்களும் அடிப்படை. 
இதற்கான பணியில் கட்சியினர் தீவிரமாக ஈடுபட வேண்டும். உத்தரப் பிரதேசத்திலும் உத்தரகாண்ட் மாநிலத்திலும் அடுத்த ஆண்டு சட்டப் பேரவை தேர்தல் நடக்க உள்ளது. இந்த இரு மாநிலங்களிலும் காங்கிரஸ் ஆட்சியை பிடிக்க இளைஞர் காங்கிரசின் பங்கு முக்கிமானது. குறிப்பாக உ.பி. சட்டப் பேரவை தேர்தலை சந்திக்க இளைஞர் காங்கிராசார் தயாராக வேண்டும். 
தொண்டர்கள் மக்களை சந்தித்து மத்திய அரசின் சாதனைகளை விளக்க வேண்டும். இளைஞர்களை அதிக அளவில் கட்சியில் சேர்க்க வேண்டும் இவ்வாறு ராகுல் காந்தி பேசினார்.
