தொழிற்சாலையில் தவறி விழுந்தவர் உயிரிழப்பு


பொகவந்தலாவை பொலிஸ் பிரிவுக்கு உட்பட்ட பெற்றசோ தேயிலை தொழிற்சாலையின்
மேற்பகுதியில் நேற்று வியாழக்கிழமை பிற்பகல் திருத்த வேலைகளில் ஈடுப்பட்டிருந்த
தொழிலாளி ஒருவர் தவறுதலாக கீழே விழுந்து உயிரிழந்துள்ளார்.
பிரிட்லேண்டை சேர்ந்த 34 வயதுடைய இரண்டு பிள்ளைகளின் தந்தையான எம்.ஹெலன்குமார்
என்பவரே இவ்வாறு பரிதாபகரமாக உயரிழந்தவராவார் என பொகவந்தலாவை பொலிஸார்
தெரிவித்தனர்.
உயிரிழந்தவரின் சடலம் தற்போது பொகவந்தலாவை மாவட்ட வைத்தியசாலையில் வைக்கப்பட்டுள்ளதுடன்
பொகவந்தலாவை பொலிஸார் சம்பவம் தொடர்பாக விசாரணைகளை நடாத்தி வருகின்றனர்.

