அ. தி. மு. கவுடன் தே.மு.தி.க. கூட்டணி



தமிழக சட்டப் பேரவைத் தேர்தலில் அ. தி. மு. க.வுடன் கூட்டு சேர்ந்து போட்டியிட தே. மு. தி. க. முடிவு செய்துள்ளது. அக்கட்சியின் அவைத் தலைவர் பண்ருட்டி ராமச்சந்திரன் இதை அ. தி. மு. க. தலைமை அலுவலகத்தில் வியாழக்கிழமை தெரிவித்தார்.
கூட்டணி தொடர்பாக அ. தி. மு. க. வின் தொகுதிப் பங்கீட்டுக் குழுவுடன் தே. மு. தி. க. குழுவினர் வியாழக்கிழமை மாலை ஆலோசனை நடத்தினர். சுமார் ஒன்றேகால் மணி நேரம் இந்த ஆலோசனை நடந்தது.
அதன் பின்னர் செய்தியாளர்களிடம் பேசிய பண்ருட்டி ராமச்சந்திரன், தி. மு. க. ஆட்சியை வீழ்த்த அ. தி. மு. க. அணியில் கூட்டு சேர்ந்து தே. மு. தி. க. போட்டியிடும் என்று கூறினார்.
தல் கட்டப் பேச்சுவார்தை சுமுகமாக முடிந்துள்ளது என்றும் விரைவில் அடுத்த அறிவிப்புகள் வெளியாகும் என்றும் அவர் குறிப்பிட்டார்.
