அருப்புக்கோட்டையில் நடிகர் செந்திலின் பிரசாரக் கூட்டத்தில் கல் வீச்சு


விருதுநகர் மாவட்டம் அருப்புக்கோட்டை தொகுதி அ. தி. மு. க. வேட்பாளர் வைகைச்செல்வனை ஆதரித்து நடிகர் செந்தில் அருப்புக்கோட்டையில் நேற்று முன்தினம் பிரசாரம் மேற்கொண்டார். திறந்த வேனில் நின்று அவர் பேசியதாவது 
அடிக்கடி மின் தடை, விலைவாசி உயர்வு ஸ்பெக்ட்ரம் ஊழல், இவர்களுக்கு உங்கள் ஓட்டு, சிந்தித்து நல்லவர்களுக்கு வாக்களியுங்கள், சொல்வதை செய்வோம். செய்வதை சொல்வோம் என்கின்றனர். 
சொல்லாத எதை செய்தனர்? மின்தடை பெட்ரோல், டீசல், கேஸ் சிலிண்டர் விலை உயர்வு இதுதான் சொல்லாமல் செய்தது. இவ்வாறு அவர் பேசினார்.
காமராஜர் சிலை அருகே நடிகர் செந்தில் பேசிக்கொண்டிருந்த போது கூட்டத்தில் கல் வீசப்பட்டது. இதில் இரு சிறுமிகள் காயம் அடைந்தனர்.
