விஞ்ஞான விளையாட்டு விபரீதம்


ஞ்ஞானி தோமஸ் அல்வா எடிசனைப் பற்றி உங்களுக்குத் தெரியும். அவரது சிறுவயதில் நிகழ்ந்த வேடிக்கையும், விபரீதமான நிகழ்ச்சி இது... தோமஸ் அல்வா எடிசன் சிறுவனாக இருந்தபோது வீட்டில் ஒரு சிறிய சோதனைக் கூடத்தை ஏற்படுத்தி ஆய்வுகள் மேற்கொண்டு வந்தார்.
அந்தச் சோதனைக்கூடத்தில் இருந்த பலவிதமான கருவிகளும், பொருட்களும் எடிசனின் பெற்றோருக்கு ஆச்சரியத்தை ஏற்படுத்தின.
ஒருதடவை எடிசன் தனது ஆராய்ச்சியின் மூலம் ஒரு விடயத்தைத் தெரிந்துகொண்டார்.
அதாவது எசட்லிஜ் என்னும் உப்பை இரசாயன முறையில் கரைத்து அதன் மூலம் எழும் ஆவியை மெல்லிய ஒரு பொருளில் கசியாமல் அடைத்தால் அந்தப் பொருள் வானத்தை நோக்கி மேலெழுப்பிச் செல்லும் என்பதே எடிசன் தெரிந்துகொண்ட உண்மை.
அந்தச் சோதனையை ஒரு மனிதனிடம் பயன்படுத்தினால் ஒருவேளை அவன் ஆகாயத்தில் எழும்பி காற்றில் மிதந்து செல்லக்கூடும் என்று எடிசன் நினைத்தார்.
அதை சோதித்துப் பார்க்கத் தங்கள் வீட்டு வேலைக்காரனையே பயன்படுத்துவது என்று எடிசன் முடிவு செய்தார்.
எசட்லிஜ் உப்பைக் கரைத்து வேலைக்காரனிடம் கொடுத்து அவளை வயிறு முட்டக் குடிக்கச் செய்தார்.
அதன் விளைவாக வேலைக்காரன் ஒன்றும் ஆகாயத்தில் பறக்கவில்லை. மாறாக பூவுலகத்தை விட்டு சொர்க்க லோத்துக்கே செல்லும் நிலையை அடைந்துவிட்டான். மிகுந்த பாடுபட்டு மருத்துவச் சிகிச்சை அளித்து அந்த வேலைக்காரனைப் பிழைக்க வைத்தார்கள்.

ஒரு நாகப்பாம்பு 100 வருடம் உயிர் வாழும் என்பதும் அந்த பாம்பு தன் வாழ்நாளில் யாரையும் கடிக்காமல் இருந்தால் அதன் விஷம் இறுகி ஒரு மாணிக்கக் கல்லாக மாறும் என்பதும் அந்த மாணிக்கக் கல்லை இரவு நேரங்களில் பாம்பு உமிழ்ந்துவிட்டு அதன் வெளிச்சத்தில் இரை தேடப் பயணிக்கும் என்பதும் முழுக்க முழுக்க கற்பனையே. அதில் துளிகூட உண்மையில்லை. உண்மையில் மாணிக்கக் கல் என்பது அலுமினியம் ஆக்சைடு மற்றும் குரோமியம் கலந்த ஒரு கனிமப்பொருள் ஆகும்.
ஆங்கிலத்தில் ரூபி என்று அழைக்கப்படும் இந்த மாணிக்கக் கல் இளம் அல்லது அடர் சிவப்பு நிறத்திலுள்ள ஒரு படிக்கக்கல் ஆகும். இயற்கையாக கிடைக்கும் மாணிக்கம் மிகத்தூய்மையாக இருக்காது. வைரத்தை போலவே இதுவும் பட்டை தீட்டப்பட்டே மெருகேற்றப்படுகிறது. நிறம், அமைப்பு, ஒளிரும் தன்மை, எடை ஆகியவற்றை கொண்டே மாணிக்கக் கல்லின் விலை நிர்ணயம் செய்யப்படுகிறது. 2050 சென்டிகிரேட் வெப்பத்தில் உருகக்கூடிய இந்த மாணிக்கக்கல், பர்மா மற்றும் மேன்டேலே ஆகிய நாடுகளில் உள்ள சுரங்கங்களில் இருந்து அதிக அளவில் வெட்டி எடுக்கப்படுகிறது. மேலும் தாய்லாந்து, கம்போடியா, ஆப்கானிஸ்தான் ஆகிய நாடுகளில் உள்ள சுரங்கங்களில் இருந்தும் குறைந்த அளவில் வெட்டி எடுக்கப்படுகிறது.
வைரம் (Diamond), வைடூரியம் (Cat’s eye), முத்து (Pearls), மரகதம் (Emerald), மாணிக்கம் (Ruby), பவளம் (Coral), புட்பராகம் (Topaz), கோமேதகம் (Hessonite), நீலம் (Sapphire) ஆகிய ஒன்பது கற்களும் சேர்ந்து தான் நவரத்தினம் என்று அழைக்கப்படுகிறது என்பது குறிப்பிடத்தக்கது.
