நாட்டில் தெய்வங்களின் அனுக்கிரகத்துடன்விரைவில் மீண்டும் பசுமைப் புரட்சி ஏற்படும்


வ்வாண்டில் என்றுமில்லாதவாறு நாட்டில் வரட்சி கோரத்தாண் டவம் ஆடுகிறது. வரட்சி காரணமாக நாட்டின் நாலா பக்கங்களிலும் உள்ள 5 ஆயிரம் குளங்கள் முற்றாக வற்றிப் போயுள்ளன. இது பற்றி கமநல சேவைகள் மற்றும் வனஜீவராசிகள் அமைச்சின் அதிகாரி ஒருவர் தகவல் தருகையில் பாரிய நீர்த் தேக்கங்களான பொலன்னறுவையில் இருக்கும் பராக்கிரமபாகு சமுத்திரம், அநுராதபுறத்தில் உள்ள கலாவெவ நீர்த்தேக்கம் ஆகிய வற்றின் நீர்மட்டமும் பயங்கரமான அளவுக்கு வீழ்ச்சியடைந்தி ருப்பதாக கூறினார்.
மணல் விற்பனையில் கொள்ளை இலாபம் ஈட்டும் சில சமூக விரோதிகள் அங்கீகரிக்கப்பட்ட அளவை விட கூடுதலான அளவில் ஆற்று மணலை அகழ்ந்து எடுப்பதனால் தான் இன்று நாட்டில் வரட்சி ஏற்பட்டிருக்கிறதென்றும் இதனால் ஆறுகளுக்கு ஊற்றெடுக்கும் நீரின் அளவு பெருமளவில் குறைந்து வருகிறது என்று அறிவிக்கப்படுகின்றது.
இன்று அதைவிட மோசமான ஒரு செயற்பாட்டில் சில பொறியியலாளர்களின் தவறான யோசனைகளின் கீழ் வரண்டு விட்ட நீர்த்தேக்கங்களின் அடிமட்டத்தில் இருக்கும் சேற்றையும், குப்பைகளையும் மற்றும் பொலித்தீன் பைகளை அகற்றிவிடும் பணிகள் மேற்கொள்ளப்படுகின்றன. இந்தப் பணியை தொழிலாளர்கள் இயந்திரங்களின் உதவியின்றி கைகளாலேயே எடுத்து அகற்ற வேண்டும் என்றும் அவ்விதம் செய்யாவிட்டால் வாவிகளின் அடிமட்டத்தில் நீர் கசிந்து பூமியில் சங்கமிப்பதற்கு இருக்கும் பாதுகாப்பு அரண்கள் சிதைந்துவிடும் என்று நீர்ப்பாசனத் துறை அமைச்சர்கள் எச்சரிக்கை செய்துள்ளார்கள்.
இன்று பல இடங்களில் பாரிய இயந்திரங்களைப் பயன்படுத்தியே நீரின்றி வரண்டு கிடக்கும் நீர்த்தேக்கங்களில் அடிமட்டத்தில் சேரும் ஏனைய குப்பைகளும் அகற்றப்படுகின்றன. அவ்விதம் பாரிய இயந்திர உபகரணங்களை பயன்படுத்தும் போது நீர்த் தேக்கங்களின் அடிமட்டத்தில் உள்ள சீமெந்து முலாம் பூசப்பட்டது போன்ற பாதுகாப்பு அரண் வெடிப்பெடுக்கும் என்றும் அந்நிலை ஏற்பட்டால் நீர்த்தேக்கங்களில் உள்ள நீர் சிறிது சிறிதாக பூமிக்கு அடியில் கசிந்து நீர்த்தேக்கங்களின் நீர் மட்டம் வற்றிவிடும் என்றும் எச்சரிக்கை செய்யப்படுகின்றது.
பண்டைய மன்னர் காலத்தில் இருந்த கட்டிடக்கலை நிபுணர்கள் நீர்த்தேக்கங்களை அமைக்கும் போது அதன் அடிமட்டத்தில் சீமெந்தை விட வலுவான ஒரு பொருளை பூசி நீர்த்தேக்கத்தில் தேங்கி நிற்கும் நீர் பூமிக்குள் வடிந்துவிடுவதை தவிர்க்கக் கூடிய வகையில் பாரிய நீர்த் தேக்கங்களை அமைத்தார்கள். அதனால் தான் இந்த நீர்த் தேக்கங்கள் பல நூற்றாண்டுகளாகியும் வரண்டுவிடாமல் நீரைத் தாங்கி வைத்து எமது நாட்டின் விவசாயத்துறைக்கு அந்த நீரை பயன்படுத்துவதற்கு உதவி செய்தது.
இன்று மனிதன் மரங்களை வெட்டியும் ஆற்றுப்படுக்கையில் உள்ள மணலை வெட்டி அகற்றி கொள்ளை இலாபம் திரட்டியதனாலும் நாட்டில் வரட்சியும் நீர்த்தேக்கங்களுக்கு நீர் மட்டம் குறைந்தும் நதிகளுக்கு ஊற்றெடுக்கும் நீர் குறைந்தும் வருகின்றது. வரட்சியினால் 20ஆயிரத்திற்கும் மேற்பட்ட விவசாயிகள் பெரும்பாதிப்பிற்குள்ளாகியிருக்கிறார்கள். இவர்களுக்கு திறைச்சேரி நிவாரணம் அளிப்பதற்காக 3ஆயிரத்து 765 மில்லியன் ரூபாவை ஒதுக்கீடு செய்துள்ளது. வரட்சி நாளுக்கு நாள் மோசமடைந்து வருவதனால் நிவாரணம் கோரும் விவசாயிகளின் எண்ணிக்கையும் நாளுக்கு நாள் அதிகரித்துக் கொண்டு வருகிறது.
1948ம் ஆண்டில் இலங்கை சுதந்திரம் அடைந்த போது பிரதம மந்திரி பதவி வகித்த டி.எஸ். சேனநாயக்க பண்டைய மன்னர்களைப் போன்று இலங்கையை விவசாயத்துறையில் மீண்டும் ஆசியாவின் நெற்களஞ்சியமாக மாற்றும் முயற்சியில் கல்லோயா அபிவிருத்தி திட்டத்தை ஆரம்பித்து காட்டுப் பிரதேசமாக இருந்த நாட்டின் கிழக்கு மாகாணத்தில் சிங்களக் குடியேற்றங்களை ஏற்படுத்தி கிழக்கிலங்கையை நெல் விளைச்சல் முன்னணிக்கு கொண்டு வந்து, நெல் விளைச்சலில் முன்னணியில் இருந்த தென்மேற்கு மாகாணத்திற்கு ஒரு சிறந்த போட்டியை கொடுக்குமளவுக்கு கிழக்கு மாகாணத்தின் விவசாயத்துறையை வளர்த்தார்.
ஜனாதிபதி மஹிந்த ராஜபக்ஷ அவர்கள் இன்று நாட்டு மக்களை பயங்கரவாதத்தில் இருந்து விடுவித்ததுடன் நின்று விடாமல் எங்கள் நாட்டின் பொருளாதாரத் துறையை அபிவிருத்தி செய்வதிலும் தனது முழு கவனத்தையும் செலுத்திவருகிறார். நாட்டை வளப்படுத்தும் எண்ணத்துடன் செயற்பட்டு வரும் ஜனாதிபதி அவர்கள் நம் நாட்டு மக்களின் அரிசி உணவில் தன்னிறைவையடைய வேண்டும் என்ற நோக்கத்துடன் விவசாயிகளுக்கு இலகு கடன் அடிப்படையில் குறைந்த விலைக்கு விதை நெல்லையும் மாணியமாக உரத்தையும் பெற்றுக்கொடுத்து வருகிறார்.
சமீபத்தில் ஓர் இடத்தில் உரையாற்றிய ஜனாதிபதி அவர்கள், இவ்வள வையும் செய்து முடித்த என்னால் காலநிலையை மாற்றி பருவ மழைவீழ்ச்சியைப் பெற்றுக்கொடுத்து எங்கள் நாட்டில் நீர்த்தேக்கங் களையும் வாவிகளையும் நிரம்பிவழியச் செய்ய முடியாது இருக்கிறேன் என்று சற்று வேதனையுடன் கூறியிருக்கிறார். எவ்வாறாயினும் நாட்டு மக்களுக்கு தேவையான அரிசியையும் ஏனைய அத்தியாவசிய உணவுப் பெருட்களையும் அரசாங்கம் களஞ்சியப்படுத்தி வைத்திருப்பது ஒரு பாராட்டத்தக்க விடயமாகும்.
எவ்வாறாயினும் தெய்வங்களினதும், மும்மணிகளினதும் அனுக்கிர கத்தை கொண்டுள்ள எங்கள் தாய்நாட்டில் மீண்டும் மிகப்பெரிய பசுமைப் புரட்சியை ஏற்படுத்துவதற்கு ஏதுவாக விரைவில் பருவ மழை பொழியும் என்ற நம்பிக்கையில் நாம் காத்திருப்போம்.
