கொழும்பில் 84 பேருடன் முதலாவது பயணத்தை ஆரம்பித்த கரிக்கோச்சியின் 147 வருட பரிணாம வரலாறு


அருணா பொன்னம்பலம்
இலங்கையில் 147 வருடங்களைத் தாண்டும் புகையிரத சேவையை நினைக்கும் போது தோட்டப்புற நாட்டார் பாடலொன்று ஞாபகத்திற்கு வருகின்றது
இவ்வாறு தோட்டப்புறங்களில் அன் றைய காலத்தில் மக்கள் பாடினார்கள்.கடந்த 1865ம் ஆண்டு அக்டோபர் மாதம் 2ம் திகதி காலை 7.30 மணியள வில் 84 பயணிகளுடன் முதலாவது புகையிரதம் சேவையை ஆரம்பித்தது. பத்துப் பெட்டிகளுடன் ‘குபுக்’, ‘குபுக்’ என்று புகை கக்கும் என்ஜினோடு கொழும்பு கோட்டை புகையிரத நிலையத்திலிருந்து நிலைய அதிபர் ஜி. எச். டுவை பச்சைக் கொடி காட்ட 35 மைல் தூரத்தில் அமைந்திருக்கும் அம்பேபுஸ்ஸ நோக்கி பயணத்தை தொடர்ந்தது. எமது நாட்டின் புகையிரத சேவையின் வரலாறு சுவைமிக்கது.
ஐரோப்பிய கைத்தொழில் யுகத்தின் மாபெரும் புரட்சியாளரான ஜோர்ஜ் ஸ்டீவன்சனின் சிந்தனைதான் மாற்றத் திற்கு வழி வகுத்தது. நீராவியை இயக்கச் சக்தியாகப் பயன்படுத்தி புகைவண்டி உருவாக்கப்பட்டது.இந்த புகைவண்டி கக்கும் புகை பல வகைகளிலும் எதிர்ப்பினை சம்பாதித் தது. வீடு, கட்டடங்கள் அசுத்தப்படுத் தப்பட்டன. பறவைகள், கால்நடைகள் பலியாகத் தொடங்கின. வண்டிக் குதிரை கள், மாடுகள் மிரண்டோடலாயின. சிறுவர், வயோதிபர்கள் பலர் விபத்துக் குள்ளாகினர்.
இவ்வாறு பல் வகையிலும் எதிர்ப்பு கள் பரவத் தொடங்கின. எனினும் இது பற்றி எவ்வித கவலையுமே கொள்ளாது இவ்வுலகுக்கு புகையிரதத்தின் பயனை அனுபவிக்க செய்தவர்கள் என்றென்றும் நன்றிக்குரியவர்களாவர். இந்த வகையில் இங்கிலாந்து மக்கள் பாராட்டுக்குரிய வர்கள். 16ம் நூற்றாண்டின் இறுதிக் காலத்தில் அங்கு நிலக்கரி சுரங்க கைத் தொழில் அதிவேகமாக முன்னேற்றப் பாதையில் சென்று கொண்டிருந்தது. குதிரை வண்டி நிலக்கரியைச் சுமந்து கொண்டு கரடு முரடான சீர்கெட்ட பாதையில் பெரும் சிரமங்களுக்கு மத்தியில் பயணிக்க வேண்டியிருந்தது. இதை நிவர்த்தி செய்யுமுகமாக தண்டவாளங்கள் அமைப்பதில் கவனம் செலுத்தப்பட்டது.
ஆரம்பத்தின் மரச் சில்லுகள்.... காலப் போக்கில் அவை இரும்புச் சில்லுகளாக ஆக்கப்பட்டதுடன் குதிரை வண்டிகள் இதன்மீது வெகு இலகுவாக ஓடவிடப் பட்டது. இதன்பின் நீராவி இயந்திரங் கள் கண்டுபிடிக்கப்பட்டதை தொடர்ந்து புகையித சேவை மேம் பாடடைந்தது. அடுத்த கட்டமாக இரும்பு தண்டவா ளங்களுக்கு மேலாக பாரம் சுமக்கும் பெட்டிகளும் பயணிகளை ஏற்றிச் செல் லும் பெட்டிகளும் உருவாக்கப்பட்டன.
1804ம் ஆண்டளவிலே இரும்புத் தண்டவாளத்தில் புகை வண்டிச் சேவை ஆரம்பிக்கப்பட்ட போதிலும் சமூக, அரசியல் ரீதியாக எதிர்நோக்கிய எதிர் ப்புகளைச் சமாளித்து சட்ட ரீதியாக வெற்றியீட்டிட இங்கிலாந்துக்கு 30 வருட காலம் ஆகியது.எமது நாட்டில் புகையிரத சேவையை ஆரம்பிப்பது சம்பந்தமாக 1942ம் ஆண்டுகளிலேயே கலந்தாலோசிக்கப் பட்டது. காணிகள் சுவீகரிக்கப்பட்டு தண்டவாளம் அமைக்கும் பணிகள் 1958ம் ஆண்டு மேற்கொள்ளப்பட்டன. அன்றைய ஆளுநராகப் பதவி வகித்த ஹென்றி ஜோர்ஜ் வோர்ட் இதற்கான ஏற்பாடுகளை முன்னின்று செயற்படுத்தினார். (தொடரும்)
(நேற்றைய தொடர்ச்சி...)
மலைநாட்டு பகுதியில் அக்காலகட் டத்தில் கோப்பிச் செய்கையின் சிறப்பு இலங்கையில் புகையிரத சேவை அறிமுகமாக உந்துதலாக இருந்தது. இலண்டன் சந்தையில் இலங்கை கோப்பிக்கு ஏற்பட்ட முக்கியத்துவம் வெள்ளையர்களுக்கு புகையிரத சேவைக்கான உணர்வை ஊட்டியது.மலையகப் பகுதிகளிலிருந்து மாட்டு வண்டிகள் மூலமாகவே கொழும்பு துறைமுகத்துக்கு கோப்பி எடுத்துச் செல்லப்பட்டது. இது கால விரயத்தை யும் பணச் செலவையும் ஏற்படுத்தியது. 
இதனைத் தொடர்ந்து கொழும்பிலிருந்து கண்டி வரை புகையிரதப் பாதை ஒன்று அமைக்கப்பட வேண்டிய அவசியத்தை ஆங்கிலேயர் உணர்ந்தனர். இருந்த போதிலும் கால் நூற்றாண்டு காலம் கடந்தே புகைவண்டி பாதை அமைத் திட கவனம் திரும்பியது.1833ம் ஆண்டு விடுத்த கோரிக்கையை அடுத்து 1858ம் ஆண்டு இதற்கான பணிகள் தொடங்கப்பட்டு 1863ம் ஆண்டு கொழும்பிலிருந்து அம்பேபுஸ்ஸ வரைக்குமான தண்டவாள நிர்மாணப் பணிகள் நிறைவு பெற்றன. 
1864ம் ஆண்டு ஜனவரி மாதம் பிரித்தானியா விலிருந்து புகையிரத இயந்திரங்கள் கொண்டுவரப்பட்டு அவ்வாண்டிலேயே டிசம்பர் மாதம் 27ம் திகதி கொழும்பு அம்பேபுஸ்ஸ வீதியில் புகையிதம் வெள் ளோட்டப் பயணத்தை மேற்கொண்டது.இதனையடுத்து பொதுமக்களுக்கான புகையிரத சேவையை ஆரம்பிப்பதற் கான முன்னேற்பாடுகள் துரிதப்படுத் தப்பட்டன.1865ம் ஆண்டு அக்டோபர் மாதம் 2ம் திகதி கோலாகலமாக புகையிரத சேவை அங்குரார்ப்பணம் செய்து வைக்கப்பட்டது. இன்றைக்கு இந்த ‘குபு குபு’ ரயில் சேவை 147 வருட காலத்தை எட்டிவிட்டது.
ஆட்சியாளர்கள் கண்டி வரையிலான புகையிரத வீதியை அமைக்கும் பணியை மும்முரமாக்கியதுடன், 1867ம் ஆண்டு மார்ச் மாதம் கடுகண்ணாவை மலைப்பாங்கான பிரதேசத்தைக் கடக்கும் பணியில் புகையிரத இயந்திரத்தை ஈடுபடுத்தினர். அவ்வாண்டு ஏப்ரல் மாதம் 26ம் திகதி கொழும்பிலிருந்து கண்டிக்கான முதலாவது புகையிரத சேவையை நடத்தினர். ஆகஸ்ட் மாதம் 3ம் திகதி மிகுந்த ஆரவாரத் தின் மத்தியில் முதலாவது பயணிகள் புகையிரதம் கண்டிக்கு வந்து சேர்ந்தது. இலங்கையின் புகையிரத வரலாற்றில் பெரும் பாய்ச்சலாக இது கணிக்கப்பட லானது. கண்டி வரை புகையிரத சேவை வியாபித்ததைத் தொடர்ந்து நாட்டின் ஏனைய நகரங்களுக்கும் அதன் சேவையை விஸ்தரிக்கும் திட்டம் துரிதமாக வரையப்பட்டது.
1873ம் அண்டு புகையிரதம் கம்ப ளையை அடைந்தது. 1874ம் ஆண்டு நாவலப்பிட்டி வரை சேவை முன்னே றியது. 1884ம் ஆண்டு தலவாக்கலை நகரை நோக்கி நகர்ந்து 1885ம் ஆண்டு நானு ஓயாவை அடைந்தது. 1893ம் ஆண்டு அப்புத்தளை வரை வளர்ந்த புகையிரத வீதி 1894ம் ஆண்டு பண்டாரவளை நகரை அடைந்தது. படிப்படியாக வளர்ச்சி கண்ட மலை நாட்டு புகையிரதம் 1924ம் ஆண்டு ஏப்ரல் மாதம் 05ம் திகதி பதுளை நகருக்கு வந்து சேர்ந்து தனது நீண்ட மலையக பயணத்தைப் பூர்த்தி செய்தது.
கரையோர புகையிரத வீதியும் கூட காலத்துக்குக் காலம் முன்னேற்றமடை ந்து இன்று மாத்தறை வரைக்கும் விஸ்தரிக்கப்பட்டுள்ளது. இதன் முதற் கட்டமாக 1877ம் ஆண்டு கொழும்பி லிருந்து மொறட்டுவைக்கும் பின்னர் பாணந்துறை வரையிலும் வளர்ச்சி கண்டது. 1879ம் ஆண்டில் களுத்துறை தெற்கு வரைக்கும் சென்று 1894ம் ஆண்டு காலியை தொட்டது. இதன் பின் 1895ம் ஆண்டு டிசம்பர் மாதம் 17ம் திகதி மாத்தறை நகரை அடைந்த புகைவண்டி அதன் கரையோரப் பயணத்தை நிறுத்திக் கொண்டது.
வடக்கு விரிவாக்கத்தினை தொடர்ந்து கொழும்பு கண்டி வீதியில் அமைந்து ள்ள பொல்கஹவெல சந்தியிலிருந்து வடக்கு கிழக்கு குறித்த பயணம் 1894ம் ஆண்டு பெப்ரவரி 14ம் திகதி ஆரம்பித்து 1904ம் ஆண்டு குருநாகல் ஊடாக அநுராதபுரத்தை சேர்ந்தது. அங்கிருந்து 1905ம் ஆண்டு பலாலியை தாண்டி யாழ்ப்பாணத்தை அடைந்தது. 1914ம் ஆண்டு தலைமன்னாருக்கு கொழும்பிலிருந்து நேரடி புகையிரத சேவை நிறைவேறியது. கிழக்கிலும் திருமலை மட்டுநகர் வரை அது செல்லலானது.
1900ம் ஆண்டு களனிவெலி புகை யிரத வீதி சிறிய புகையிரதத்துக்கான தண்டவாளங்கள் ஸ்தாபிக்கப்பட்டன.களனிவெலி வீதி, அமைப்பு அவிஸ்ஸாவெல, குருவிட்ட, எஹலிய கொடை, இரத்தினபுரி ஊடாக 1918ம் ஆண்டு ஜுலை மாதம் காவத்தையை ஊடறுத்து ஒப்பனாயக்க வரை சென்று நிறைவடைந்தது.இப்பகுதி பாடசாலைப் பிள்ளைகளு க்கு இந்த புகையிரத சேவை பெரும் பயனாக விளங்கியது. பின்னர் அவிஸ் ஸாவலையோடு இச்சேவை மட்டுப் படுத்தப்பட்டது. 
அவிஸ்ஸாவலையிலி ருந்து ஒப்பனாயக்கா வரையிலான சேவையே நிறுத்தப்பட்டதது மீண்டும் இச்சேவை மீள ஆரம்பிக்கப்படவுள்ள தாக கூறப்படுகிறது.1908ம் ஆண்டு புத்தளம் வரையி லான புகையிரத வீதி ஜாஎல வரை யிலும் நீண்டு 1916ம் ஆண்டு சிலாபம் புத்தளம் வரை வந்தடைந்தது.மலையகத்தின் முக்கிய நகரமாக விளங்கும் மாத்தளை வீதி அமைப்பு வேலைகள் 1877ம் ஆண்டு ஆரம்பித் தது. 1880ம் ஆண்டு கண்டியிலிருந்து முதலாவது புகையிரதம் மாத்தளைக்கு வந்து சேர்ந்தது.
காலப் போக்கில் நீராவி இயந்திர வண்டிகள் யுகத்திற்கு முற்றுப்புள்ளி வைக்கப்பட்டதைத் தொடர்ந்து அதிவேகமாக விரைந்து செல்லும் பவர் செட்டுகள் இன்று சேவையில் ஈடுபடுத்தப்பட்டுள்ளன.
