நோர்வூட் பகுதியில் வெள்ளம்: 15 வீடுகள் பாதிப்பு



நோர்வூட் பகுதியில் நேற்று ஞாயிற்றுக்கிழமை பிற்பகல் பெய்த கடும் மழை காரணமாக நோர்வூட் நகரின் கடைவீதிக்கு பின்னால் காணப்பட்ட குடியிருப்புகள் வெள்ளத்தில் மூழ்கியுள்ளன.

கடும் மழை காரணமாக களனியாற்றின் கிளையாறான கெசல்கமு ஓயா பெருக்கெடுத்ததில் சுமார் 15 வீடுகளுக்கு நீர் புகுந்தது. 
இதனால் வீட்டு உபகரணங்கள் சேதமடைந்ததுடன் வீடுகள் அனைத்தும் சேற்றினால் நிறைந்து காணப்பட்டன.

பாதிக்கப்பட்ட குடும்ப அங்கத்தவர்கள் அயலவர் மற்றும் உறவினர் வீடுகளில் இரவை கழித்தனர்.
சேத விபரங்கள் திரட்டப்படுவதாக நோர்வூட் பொலிஸார் தெரிவித்தனர்.

