மத்திய மாகாண நீர்ப்பாசன திட்டங்களால்1300 குடும்பங்கள் நன்மையடையும்


(ஹாரிஸ்பத்துவ குறூப் நிருபர்)
மத்திய மாகாணத்தில் இந்த ஆண்டு இறுதிக்கு முன் 29 நீர்பாசத் திட்டங்கள் நடைமுறைப் படுத்தப்பட உள்ளதாக மத்திய மாகாணவிவசாய நீர்ப்பாசனத்துறை அமைச்சர் நிமல் பியதிஸ்ஸ தெரிவித்தார்.
இவ் வேலைத்திட்டத்தின் கீழ் கண்டி நுவரெலியா ஆகிய மாவட்டங்களில் தலா 10 திட்டங்கள் வீதமும் மாத்தளை மாவட்டத்தில் 9 திட்டங்களும் செயல் படுத்தப் பட உள்ளன. 
138 இலட்சம் ரூபா செலவில் நடைமுறைப்படுத்தப் பட்டு வரும் இத்திட்டத்தின் மூலம் 1090 ஏக்கர் வயல் நிலத்தில் வேளாண்மையை மேற்கொள்ள வாய்ப்பு கிட்டுமெனவும் சுமார் 1300 விவசாயக்குடும்பங்கள் இதனால் நன்மை அடையும் எனவும் அமைச்சர் மேலும் தெரிவித்தார். (ஐ-ஞ)
