பதவியில் 29 ஆண்டுகள் நீடித்து உலக 
சாதனை படைத்த மேற்குவங்க சபாநாயகர்


உலகத்திலேயே எந்த நாட்டிலும் இல்லாத அளவிற்கு தொடர்ந்து 29 ஆண்டுகள் மேற்குவங்க மாநில சபாநாயகராக பணியாற்றிய ஹசிம் அப்துல் ஹலிம், மீண்டும் தேர்தலில் போட்டியிட்டு “கவலை அளிக்கும் வேலையை” தொடர போவதில்லை என்று தெரிவித்துள்ளார்.
மேற்குவங்க சபாநாயகராக இருப்பவர் ஹசிம் அப்துல் ஹலிம், வயது 75 இம்மாநில சட்ட சபையில் தொடர்ந்து 29 ஆண்டுகள் சபாநாயகராக பணியாற்றி உலக சாதனை படைத்துள்ளார். 
அடுத்த அரசு பொறுப்பேற்கும் வரை இவர் தான் அம்மாநிலத்தின் சபாநாயகர் நாட்டை உயர் தொழில்நுட்பம் ஆக்கிரமித்துள்ள நிலையில், இவரது அறையில் மட்டும் தாத்தா காலத்து தொலைபேசி, பழங்காலத்து பெக்ஸ் என ஆச்சரியம் அளிக்கிறது. 
கடந்த வாரம், நடப்பு அரசின், கடைசி சட்டசபை கூட்டம் முடிந்த நிலையில், “கடந்த 29 ஆண்டுகளாக இரங்கல் தீர்மானமும் சட்டசபையில் படிக்க வேண்டியது இருத்ததால் தான் என்னவோ, இது எனக்கு கவலை அளிக்கும் வேலையாக இருந்தது’ என்றார்.
சட்ட சபையில் ஆறு முறை பதவி ஏற்றதில் இருந்து 158 மசோதாக்கள் நிறைவேற்றியுள்ளேன். இவற்றில் முக்கியமான மசோதாக்களாக பெண்கள் பாதுகாப்பு, வேலையில்லாத இளைஞர்கள் மற்றும் விதவைகளுக்கு சிறப்பு மேலதிகக் கொடுப்பனவு நாட்டிலேயே முதன் முதலாக சட்டப்படி மேற்குவங்கத்தில் 18 வயதில் ஓட்டுரிமை கொண்டு வரப்பட்டது ஆகியவற்றை கூறலாம்” என்றார். “சபாநாயகர் திறமையான தலைவர் சட்ட சபை என்ற கப்பலை மூழ்கடிக்க நடந்த முயற்சிகளை முறித்து நடத்தி காட்டியவர்’ என இவரை முதல்வர் புத்ததேவ் பட்டாச்சார்யா புகழ்கிறார்.
