சர்வதேசப் பிறை அடிப்படையில் காத்தான்குடியில் ஹஜ்ஜுப் பெருநாள் தொழுகை


சர்வதேசப் பிறை அடிப்படையில் உலகளாவிய ரீதியில் தியாகத் திருநாள் ஈதுல் அல்ஹா புனித ஹஜ்ஜுப் பெருநாளை முஸ்லிம்கள் இன்று உலகின் நாலா பாகங்களிலும் வெகு விமர்சையாக கொண்டாடுகின்றனர்.

இதற்கமைவாக இலங்கையிலும் கொழும்பு புத்தளம் ஹபுகஸ்தலாவ, அக்கரைப்பற்று, காத்தான்குடி உட்பட நாட்டின் பல பாகங்களிலும் முஸ்லிம்கள் புனித ஹஜ்ஜுப் பெருநாளை கொண்டாடுகின்றனர்.

இதற்கமைவாக காத்தான்குடி பிரதேசத்தில் தாருல் அதர் அத்தஅவிய்யா அமைப்பினால் புனித ஹஜ்ஜுப் பெருநாள் தொழுகையும், குத்பா பிரசங்கமும் இன்று காலை 6.30 மணிக்கு காத்தான்குடி ஏத்துக்கால் கடற்கரையில் நடைபெற்றது. தொழுகையையும் குத்பாப் பிரசங்கத்தையும் மௌலவி அஸ்ஸெய்க் அஸ்பர்(பலாஹி) நிகழ்த்தினார்.

இதில் முன்னாள் கிழக்கு மாகாண சபை உறுப்பினர் கே.எல்.எம்.பரீட் மற்றும் ஆண் பெண் அடங்கலாக பெருந்திரளான மக்களும் கலந்து கொண்டதாக தாருல் அதர் அத்தஅவிய்யா அமைப்பின் தலைவர் ரஊப் தெரிவித்தார்.


