வாலிபரின் வயிற்றில் 6 கிலோஇரும்பு பொருட்கள் அகற்றல்


சத்தீஷ்கரில் வாலிபர் வயிற்றில் நட்டு, போல்டு, சாவி கொத்து இரும்பு காசு என மொத்தம் ஆறு கிலோ எடைகொண்ட இரும்பு பொருட்களை டாக்டர்கள் அறுவை சிகிச்சை மூலம் அகற்றினர். தற் போது அவர் உயிராபத்தை எதிர்நோக்கியுள் ளார் என மருத்துவ வட்டாரங்கள் தெரிவிக்கின்றன. சத்தீஷ்கர் மாநிலம் ராய்பூர் அருகே கோர்காமா என்ற கிராமத்தைச் சேர்ந்த கமலேஷ்ஷர், 25 என்ற மலைவாழ் இளைஞர், நேற்று முன்தினம் ராய்பூரில் சுருஸ்தி மருத்துவ ஆராய்ச்சி மையத்திற்கு சிகிச்சைக்காக வந்தார். அப்போது தனது வயிறு மிகவும் வலி எடுப்பதாகவும் கூறினார்.
இளைஞரை பரிசோதித்த டாகடர் எஸ். எம். யாதவ், கமலேஷ்வரின் வயிற்றை தொட்டு பார்த்தார். அப் போது வயிறு பாறை போன்று கடினத்தன்மையாக இருப்பதை உணர்ந்தார். பின்னர் ஸ்கேன் செய்து பார்த் ததில் உலோகங்கள் இருப்பதற்கான தட யம் இருந்தது. பின்னர் இரண்டு மணி நேரம் அறுவை சிகிச்சை செய்த பின்னர் உலோகங்களை அகற்றிய டாக்டருக்கு அதிர்ச்சி ஏற்பட்டது. அந்த இளைஞனின் வயிற்றில் 421 இரும்பு காசுகள், 196 நட்டு, ஆணிகள், 17 சட்டைப் பின் சாவி கொத்துகள் என மொத்தம் 6 கிலோ எடையில் ஒரு இரும்புக் கடையில் உள்ள பொருட்கள் வயிற்றில் இருந்தன.
இது குறித்து டாக்டர் யாதவ் கூறுகையில், தற்போது அவர் உயிராபத்தை எதிர்நோக்கியுள்ளார். எப்படி இவைகளை அவர் உட்கொண்டார் என தெரியவில்லை என்றார். மேலும் வாலிபர் கமலேஷ்வர் தெரிவிக்கையில், தனக்கு கடந்த இரண்டு ஆண்டுகளாக இரும்பு உலோகங்களை சாப்பிடும் பழக்கம் இருந்து வந்தது. இதனால் கண்ணில் தென்படும் இரும்பு பொருட்களை உடனே வாயில் போட்டு விழுங்கிவிடுவேன். சமீபத்தில் தான் எனக்கு வயிற்று வலி அதிகமாகவே டாக்டரிடம் வந்தேன் என்றார். இது போன்று இரும்பு பொருட்களை உண்பது ஒருவித மனநோய் என மன தத்துவ டாக்டர் ஒருவர் கூறினார். மேலும் கடந்த சில நாட்களாக கமலேஷ்வர் இரும்பு பொருட்களை விழுங்குவது எங்களுக்கும் தெரியும் என பெற்றோர் கூறினர்.
