கன்னொருவ விவசாய கண்காட்சியில்வட மாகாண விவசாயிகளும் பங்கேற்பு


(ஹேவாஹெட்ட தினகரன் நிருபர்)
கடந்த ஐந்து தினங்களாக நடைபெற்ற கண்டி கன்னொருவ விவசாய கண்காட்சி பூங்காவை நாட்டின் பல்வேறு பகுதிகளில் இருந்தும் பெருந்தொகையான பொதுமக்கள் இலட்சக் கணக்கான பாடசாலை மாணவர்கள் வருகை தந்து பார்வையிட்டதாக கன்னொருவ விவசாய ஆய்வு நிலைய பணிப்பாளர் தெரிவித்தார்.
இக் கண்காட்சி பூங்காவில் நவீன தொழில்நுட்ப விவசாய முன்னேற்றம் தொடர்பான விளக்கம் மற்றும் குறுகிய காலத்தில் பயன்தரும் பெருந்தொகையான மரக்கன்றுகள், மலர் செடிகள், விதைகள், உர வகைகள் என்பவற்றை பார்வையாளர்கள் மலிவு விலையில் கொள்வனவு செய்தனர். 
ஜனாதிபதி அவர்களினால் ஆரம்பித்து வைக்கப்பட்ட இக்கண்காட்சி பூங்காவின் இறுதி நாள் நிகழ்வின் போதுமத்திய மாகாண முதலமைச்சர் சரத் ஏக்கநாயக்க, விவசாய அமைச்சின் செயலாளர், விவசாய சேவைகள் பணிப்பாளர் உட்பட பெருந்தொகையானோர் கலந்துகொண்ட இந்நிகழ்வின் போது நாட்டின் விவசாய முன்னேற்றத்துக்கு பங்களிப்பு வழங்கிய பலருக்கு விருதுகள் வழங்கப்பட்டு பாராட்டப்பட்டனர். இந்நிகழ்வின் போது வட மாகாணத்தைச் சேர்ந்த விவசாயிகள், விவசாய உத்தியோகஸ்தர்களும் விருது வழங்கி பாராட்டுதல்களை பெற்றனர். (ஐ - ஞ)
