இரண்டு குழந்தைகளை தத்தெடுத்தார் ஹன்ஸிகா


தேஷமுத்ரு என்ற தெலுங்கு படத்தின் மூலம் கதாநாயகியாக அறிமுகமாகி வரிசையாக கன்னடம், இந்தி, தமிழ் என பல மொழிப் படங்களிலும் நடித்து விட்ட நடிகை ஹன்ஸிகா மோத்வானி குழந்தை நட்சத்திரமாக பல இந்தி படங்களில் நடித்தவர்.
தனது வெகுளித்தனமான சிரிப்பாலும், நடிப்பினாலும் பல ரசிகர்களின் மனதைக் கொள்ளை கொண்ட ஹன்ஸிகா மோத்வானி இன்று அவர்களின் கனவுக்கன்னி. 
இதுவரை 20 படங்களில் கதாநாயகியாக நடித்த ஹன்ஸிகா மோத்வானி இன்று தனது 21 வது வயதில் காலெடுத்து வைக்கிறார்.
சமூகத்தின் மீது அக்கறை கொண்டு இயலாதவர்களுக்கு உதவும் மனப்பான்மை ஹன்ஸிகா மோத்வானிக்கு இயல்பாகவே அமைந்த ஒன்று. தனது இந்த பிறந்த நாளை முக்கியத்துவம் வாய்ந்ததாக மாற்ற வேண்டும் என்று இரண்டு குழந்தைகளை தத்தெடுத்துள்ளார் ஹன்ஸிகா மோத்வானி.
சில தமிழ் நடிகைகள் ஏற்கனவே இது போன்ற நல்ல செயல்களில் ஈடுபட்டு வருவதால் அவர்களின் வரிசையில் ஹன்சிகா மோத்வானியும் இப்போது சேர்ந்திருக்கிறார். 
திரையுலக நடிகர், நடிகைகளும் ஹன்ஸிகாவின் ரசிகர்களும் ஹன்ஸிகா மோத்வானியின் ட்விட்டர் பக்கத்தில் இடைவிடாது வாழ்த்து தெரிவித்துக் கொண்டிருக்கின்றனர். ஹன்ஸிகாவும் அவர்களுக்கு தவறாது தனது நன்றியை சொல்லிக் கொண்டிருக்கிறார்.
