உயிர் காக்க பிராணிகள் கொண்டுள்ள தந்திரம்


இரவில் வெளியே நாம் பயணம் செய்யும் வேளைகளில் சில வகை பூச்சிகள் எமது உடலில் படும் போது கெட்ட வாசனையொன்று அப்பூச்சியிலிருந்து வருவதை உணர்ந்திருப்பீர்கள். அப்பூச்சியைக் கையால் தொட்டு விட நேர்ந்தால் துர்நாற்றத்தை சகிக்க முடியாமல் போய்விடும்.
கரப்பான் பூச்சி எமது உடலில் எங் காவது பட்டுவிட நேர்ந்தாலும் இதுபோன்ற சகிக்க முடியாத துர்நாற்றமொன்று தோன்றுவதை நாம் உணரலாம்.
தவளை, தேரை உட்பட ஏராளமான பிராணிகளில் இதுபோன்ற ஒவ்வாத மணம் உண்டு.
எதிரிகளிடமிருந்து உயிர்தப்பிக் கொள்வதற்காக இப்பிராணிகள் விசேட சுரப்பியைக் கொண்டுள்ளன. எதிரி நெருங்கியதும் ஒவ்வாத திரவத்தை சுரக்கின்றன. எதிரி விலகிச்சென்று விடட்டும் என்பதற்காகவே இந்தத் தந்திரம்.
