தமிழக நதிகளை இணைக்க வேண்டும்

அப்துல் கலாம்
தமிழக நதிகளை இணைத்தால் தண்ணீ ருக்காக அண்டை மாநிலங்களை நம்பியி ருக்க வேண்டிய அவசியம் ஏற்படாது என்று குடியரசு முன்னாள் தலைவர் ஏ.பி.ஜெ. அப்துல் கலாம் யோசனை தெரிவித்தார்.
இதற்கு தமிழக அரசு உடனடியாக நடவடிக்கை எடுக்க வேண்டும் என்றும் அவர் வலியுறுத்தினார்.
சென்னை புத்தகக் கண்காட்சியில் நேற்று நடைபெற்ற நிகழ்ச்சியில் அவர் பேசியது,
தமிழ் நாடு வேளாண் பல்கலைக்கழகப் பேராசிரியர் வடிவேலன் எழுதிய &quot;உழுத வன் கணக்கு காந்திகிராம கிராமியப் பல்கலைக்கழகத் துணைவேந்தர் சோமராம சாமி எழுதிய &quot;செயற்கைக் கோளின் பார்வையில் தமிழக நதிகள்&quot; என்ற இரண்டு நூல்களையும் கடந்த வாரம் வாசித்தேன்.
துல்லியப் பண்ணைத் திட்டம் மூலம் குறைந்த செலவில் அதிக விளைச்சல் விளைவிப்பது எப்படி? என்பது குறித்து உழுதவன் கணக்கு நூலில் குறிப்பிடப்பட் டுள்ளது. விவசாயிகளும், தொழில் முனைவோரும் இது போன்ற புத்தகங்களை படிப்பது மிகவும் அவசியம்.
செயற்கைகோளின் பார்வையில் தமிழக நதிகள் என்ற நூலில் தமிழக நதிகளின் பிறப்பிடம் அது பிறந்து ஓடும் மலைப் பகுதி சமவெளிப் பகுதி உள்ளிட்டவை குறித்தும், நதிகள் ஓடுவதால் நிலத்தின் மேற்பரப்பு பூமிக்குள் வரும் மாற்றங்கள் குறித்தும் தெளிவாகக் குறிப்பிடப்பட்டுள்ளது.
தமிழகத்தில் பாயும் காவிரி தாமிரபரணி பாலாறு
உள்ளிட்ட நதிகளை இணைத்து நீர் வழிச்சாலை அமைத்தால் 100 டி.எம்.சி. தண்ணீரை தேக்கிவைக்க முடியும்.
இதன் மூலம் தமிழகம் வளமான மாநிலமாக மாறும். எனவே, தண்ணீருக்காக அண்டை மாநிலத்தை தமிழகம் நம்பியிருக்க வேண்டிய அவசியம் இருக்காது.
தமிழகத்தில் இருக்கும் இளைஞர்கள், பொதுமக்கள், மாநில அரசு ஒருங்கிணைந்து இத்திட்டத்தை செயல்படுத்த வேண்டும். இதற்கு தமிழகத்தில் இருக்கும் அரசியல் தலைமை உரிய நடவடிக்கை எடுக்க வேண்டும்.
நதிகளை இணைத்து வளமான தமி ழகத்தை அமைக்க அனைத்துத் தரப்பினரும் ஒருங்கிணைந்து செயல்பட வேண்டும். அரசியல் வாதிகள், அரசு அதிகாரிகள், கவிஞர்கள் இதற்காக ஒருங்கிணைந்து கனவு காண வேண்டும். அந்தக் கனவு நனவாகும் வரை தூங்கக்கூடாது.
தூக்கத்தில் வருவதல்ல கனவு தூங்க விடாமல் செய்வதுதான் கனவு என்றார்.
இந்நிகழ்ச்சியில் தென்னிந்திய புத்தக விற்பனையாளர் மற்றும் பதிப்பாளர் சங்கத் தலைவர் ஆர்.எஸ். சண்முகம், செயலர் எஸ். வைரவன், புரவலர் நல்லி குப்புசாமி, கவிஞர் சிற்பி பாலசுப்பிரமணியம் உட்பட பலர் பங்கேற்றனர்.
