மூவர் உயிர் காக்க குரல் கொடுங்கள்:சோனியாவுக்கு தா. பாண்டியன் கடிதம்


ராஜீவ் காந்தி கொலை வழக்கில் மரண தண்டனை விதிக்கப்பட்டுள்ள மூவரின் உயிர்களையும் காக்க குரல் கொடுக்குமாறு அகில இந்திய காங்கிரஸ் கமிட்டி தலைவர் சோனியா காந்திக்கு இந்திய கம்யூனிஸ்ட் கட்சியின் மாநிலச் செயலாளர் தா. பாண்டியன் கோரிக்கை விடுத்துள்ளார்.
இது தொடர்பாக சோனியா காந்திக்கு ஞாயிற்றுக்கிழமை அவர் எழுதியுள்ள கடிதம்: ராஜீவ் காந்தி கொல்லப்பட்ட கொடூரமான செயலுக்குப் பின் பல ஆண்டுகள் கழிந்துவிட்ட நிலையில் பெரும்பாலான சதிகாரர்கள் உரிய முறையில் சட்டத்தின் முன் கொண்டுவரப்பட்டு முறையாக தண்டிக்கப்பட்டுள்ளனர். எனினும் 2011ம் ஆண்டு செப்டம்பர் 9ம் நாளன்று மரண தண்டனையை எதிர் நோக்கியுள்ள மூன்று இளைஞர்களின் பிரச்சினை உள்ளது.
இந்த வழக்கில் குற்றம் சாட்டப்பட்டவரான நளினியை மன்னித்ததன் மூலம் உங்கள் பெருந்தன்மையைக் காட்டியுள்Zர்கள். உங்களுடைய தியாகத்தின் காரணமாக உங்களுடைய குரல் மற்ற எவரின் குரலையும் விட வலுமிக்கதாக அமையும்.
எனவே, தண்டிக்கப்பட்டவர்களின் உயிர்களுக்காக குரல் கொடுங்கள் என்று அவர் கூறியுள்ளார்.
