தீர்வு முயற்சியை முன்னெடுக்கவாய்ப்பான சந்தர்ப்பம்


இனப் பிரச்சினைக்கான தீர்வு பேச்சுவார்த்தை மூலமே சாத்தியமாகும் என்பது இப்போது சந் தேகத்துக்கு இடமின்றி நிரூபிக்கப்பட்டுள்ளது. 
ஆயுதப் போராட்டத்தின் மூலம் தீர்வு காண்பதற் காக மேற்கொள்ளப்பட்ட சிறுபிள்ளைத்தனமான முய ற்சி பேரழிவுகளுக்கு வழிவகுத்தது தான் மிச்சம். ஆயுதப் போராட்டத்தின் தோல்வி பேச்சுவார்த்தை யைத் தவிர வேறு வழி இல்லை என்பதை உறுதிப் படுத்துகின்றது.
ஐக்கிய மக்கள் சுதந்திர முன்னணி அரசாங்கம் பதவி க்கு வந்த பின் இனப்பிரச்சினையின் தீர்வுக்காக உரு ப்படியான கருத்துப் பரிமாறல் இடம்பெறவில்லை என்றுதான் கூற வேண்டும். ஜனாதிபதி மஹிந்த ராஜபக்ஷ தனது முதலாவது பதவிக் காலத்திலேயே சர்வகட்சிப் பிரதிநிதிகள் குழுவை நியமித்தார். இது ஆக்கபூர்வமான கருத்துப் பரிமாறல் இடம்பெறுவ தற்கேற்ற அமைப்பு. 
ஆனால் கூடுதலான தமிழ்ப் பிரதிநிதிகளைக் கொண்டிருந்த தமிழ்த் தேசியக் கூட்டமைப்பும் பிரதான எதிர்க் கட்சியான ஐக்கிய தேசியக் கட்சியும் இக் குழுவின் செயற்பாடுகளைப் புறக்கணித்த நிலையில் ஆரோக்கியமான கருத்துப் பரிமாறல் இடம்பெறுவதற்கான சந்தர்ப்பம் தவறிப் போனது.
னப் பிரச்சினைக்குத் தீர்வு காணும் விடயத்தில் மற்றைய கட்சிகளிலும் பார்க்கக் கூடுதலான பொறு ப்பு தமிழ்த் தேசியக் கூட்டமைப்புக்கு உண்டு. இன பிரச்சினையினால் கூடுதலான பாதிப்புக்கு உள்ளாகி யிருக்கும் தமிழ் மக்களைத் தாங்களே பிரதிநிதித் துவப்படுத்துவதாக உரிமை கோரும் தமிழ்த் தேசி யக் கூட்டமைப்புத் தலைவர்கள் பிரச்சினையின் தீர் வுக்காக முன்கை எடுத்துச் செயற்படக் கடமைப்பட் டுள்ளனர். இப்போது அதற்கான சந்தர்ப்பம் கிடை த்திருக்கின்றது.
தமிழ்த் தேசியக் கூட்டமைப்பை விரைவில் அரசாங் கம் பேச்சுவார்த்தைக்கு அழைக்கும் என்று வெளி விவகார அமைச்சர் பேராசிரியர் ஜீ. எல். பீரிஸ் கூறி யிருக்கின்றார். 
இவர் ஏற்கனவே உத்தியோகப் பற்ற ற்ற முறையில் கூட்டமைப்புத் தலைவருடன் பேச்சு வார்த்தை நடத்தியிருக்கின்றார். இந்தச் சந்தர்ப்பத் தைத் தமிழ்த் தேசியக் கூட்டமைப்புத் தலைவர்கள் சரியான முறையில் பயன்படுத்த வேண்டும். 
எவ்வ ளவுக்கு இயலுமோ அவ்வளவு விரைவில் பேச்சு வார்த்தை இடம்பெறுவதற்கேற்ற சூழ்நிலையை உரு வாக்குவதில் இத் தலைவர்கள் கவனம் செலுத்துவா ர்களென நம்புகின்றோம். 
அரசியலமைப்பில் திருத்த ங்கள் செய்வதற்கு அரசாங்கம் தீர்மானித்திருக்கின்ற நிலையில், இனப் பிரச்சினை பற்றிய பேச்சுவார் த்தை தாமதமின்றி இடம்பெறுவதே விரும்பத்தக்கது.
கடந்தகாலத் தவறுகள் இடம்பெறாத வகையில் பேச்சு வார்த்தையை முன்னெடுப்பதில் கூட்டமைப்புத் தலை வர்கள் கூடுதலான கவனம் செலுத்த வேண்டும். இன பிரச்சினைக்கு முழுமையான தீர்வை இப்போதே அடை ந்துவிட முடியும் என நினைப்பது தவறு. 
பல்வேறு காரணங்களால் தீர்வு முயற்சி வெகுவாகப் பின்ன டைவு கண்டுவிட்டது. இந்த நிலையில் சிறிது சிறி தாக முன்னேறுவதற்கான அணுகுமுறையே பலன ளிக்கும். 
எனவே இன்றைய நிலையில் நடைமுறைச் சாத்தியமான தீர்வைப் பெறுவதற்கும் அதைத் தொட ர்ந்து முழுமையான தீர்வை அடைவதற்கும் ஏற்ற வகையில் கூட்டமைப்புத் தலைவர்கள் செயற்படு வார்களென நம்புகின்றோம்.
