மலையக தமிழ் மக்களை தேசிய நீரோட்டத்தில் இணைக்க வேண்டும்



செயலாளர் நாயகம்
மலையக மக்கள் முன்னணி
ள்ளூராட்சித் தேர்தல் சீர்திருத்தம் தொடர்பான திருத்த சட்ட மூலம் தற்போது பாராளுமன்றத்தில் இறுதியாக நிறைவேற்றப்படும் கட்டத்திற்கு வந்துள்ள நிலையில் மலையக அமைப்புகள் இது குறித்து அக்கறை செலுத்த வேண்டும் என மலையக மக்கள் முன்னணி செயலாளர் நாயகம் அ. லோரன்ஸ் உள்ளூராட்சி தேர்தல் சீர்திருத்தம் தொடர்பாக பத்திரிகைகளுக்கு அறிக்கையை வெளியிட்டுள்ளார்.
அவ்வறிக்கையில் மேலும் தெரிவிக்கப்பட்டுள்ளதாவது,இந்த உள்ளூராட்சி தேர்தல் சீர்திருத்தத்தை தற்போது சட்டமாக கொண்டு வருவதற்கு நடவடிக்கை எடுக்கப்பட்டாலும், எதிர்காலத்தில் பாராளுமன்ற தேர்தல்களுக்கும், மாகாண சபை தேர்தல்களுக்கும் இந்தச் சீர்திருத்தம் விஸ்தரிக்கப் படவிருப்பதாக தேர்தல் சீர்திருத்த பாராளுமன்ற குழுத் தலைவரும், அமைச்சருமான தினேஷ் குணவர்தன ஊடகங்களுக்கு அறிவித்துள்ளார். 
இந்த தேர்தல் சீர்திருத்தம் நடை பெறவிருக்கும் இந்த காலகட்டம் மிக முக்கியமானது. காரணம் 2011ம் ஆண்டு முழு இலங்கையிலும் சனத்தொகை கணிப்பீடு, வட கிழக்கு உட்பட 25 மாவட்டங்களிலும், 30 ஆண்டுகளுக்கு பிறகு நடந்துள்ளது. எமது நாட்டில் சனத்தொகை கணிப்பீடு நடத்தும் நாடு பரந்த அடிப்படையிலான எல்லை நிர்ணய குழு அமைக்கப்படும் என்பது ஒரு சட்டபூர்வமான விடயமாகும். 
இந்த நாடு பரந்தள விலான எல்லை நிர்ணயக்குழு, நாட்டில் நடக்கும் தேர்தல்களுக்கான எல்லை மீள் நிர்ணயம், பிரதேச செயலகங்களுக்கான எல்லை மீள் நிர்ணயம் போன்ற சகல மீள் நிர்ணய நடவடிக்கைகளுக்கும் அடிப்படை யானதாகும்.ஆகவே, மலையக கட்சிகளும், மலையக தலைமைகளும் இந்த எல்லை மீள் நிர்ணயக் குழு தேசிய மட்டத்திலோ, அல்லது மாவட்ட மட்டத்திலோ அமையும் போது, அந்த எல்லை நிர்ணயக் குழுக்களில், மலையக தமிழ் மக்கள் சார்பாகவும், உறுப்பினர்கள் நியமிக்கப்பட வேண்டும் என்பதை வலியுறுத்த வேண்டும். 
மேலும் இவ்வருட ஆரம்பத்தில் நுவரெலியா மாவட்டத்தில் பொது நிர்வாக அமைச்சின் மூலம் பிரதேச செயலகம் தொடர்பான எல்லை மீள் நிர்ணயக் குழுவால், பிரதேச செயலகங்களை எல்லை மீள் நிர்ணயம் செய்வது தொடர்பான அமர்வுகள் நடைபெற்ற போது, நுவரெலியா மாவட்டத்திலுள்ள அமைச்சர்கள், பாராளுமன்ற உறுப்பினர்கள் இப்படி சகல தரப்பினரும் தற்போது நுவரெலியா மாவட்டத்தில் காணப் படும் ஐந்து பிரதேச செயலகங்கள் 12 ஆக எல்லை நிர்ணயம் செய்யப்பட வேண்டுமென்று ஏகமனதாக வலியுறுத்தினர்.
இந்த பிரதேச செயலகங்களே பின் தேச சபைகளாக ஏற்றுக் கொள்ளப்படுகின்றன. இவ்விடயத்தில் தூர நோக்கில்லாமல் செயல்படுவதன் மூலம் சமூகம் மிக மோசமான பின்னடைவுகளை சந்திக்க வேண்டி வருகின்றது. ஆகவே, இந்த உள்ளூ ராட்சி சட்ட மூலத்திலும் அக்கட்சி உட்பட மலையக அமைப்புக்கள் ஒரு முகமாக இந்த சட் மூலத்திற்கான திருத்தங்களை இறுதி நேரத்திலாவது முன்வைத்து மலையக தமிழ் மக்கள் வாழும் பகுதிகளில் அம்மக்களின் விகிதாசாரத்திற்கேற்ப குறைந்து இருபதுக்கு மேற்பட்ட உள்ளூராட்சி சபைகளையானது பெற்றுக் கொள்ள முயற்சிக்க வேண்டும்.
ஆகவே, மலையகத்தில் செயல்படும் மலையகத்தின் சகல அரசியல் கட்சிகளும், அதன் மக்கள் பிரதி நிதிகளும் சிவில் அமைப்புக்களும் மற்றும் புத்தி ஜீவிகளும் கடந்த காலங்களில் பல்வேறு தளங்களில் கலந்துரையாடப்பட்டு ஏற்றுக் கொள்ளப்பட்ட விடயங்களை இச்சந்தர்ப்பதில் இச்சட்ட மூலத்தை சற்று தாமதிக்கச் செய்து உள் வாங்குவதற்கான முயற்சிகளை தற்போதிருக்கும் ஏழு பாராளுமன்ற உறுப்பினர்கள் ஊடாகவும் மற்றும் சிறுபான்மை கட்சிகளின் ஊடாகவும் முயற்சிக்க வேண்டும்.
இது தொடர்பாக சில திருத்தங்களை முன்வைக்க முடியும். 1. 15 இலட் சத்திற்கு மேற்பட்ட மலையக தமிழ் மக்களுக்கு, நுரெலியா மாவட்டத்தில் மாத்திரம் நுவரெலியா, அம்பகமுவ என்று இரு பிரதேச சபைகளும், ஹட்டன், தலவாக்கலை என்ற இரு நகர சபைகளுமாக மொத்தம் நான்கு உள்ளூராட்சி நிறுவனங்களே காணப்படுகின்றன. அதுவும் நுவரெலியாவிலுள்ள இரு பிரதேச சபைகளும் இரண்டு இலட்சத்திற்கு மேற்பட்ட சனத் தொகையைக் கொண்ட விசாலமான பிரதேச சபைகளாகும். 
இலங்கையில் 60%மான பிரதேச சபைகளும், நகர சபை களும்மாநகர சபைகளும் அதிகமாக 30000த்திற்கும் குறைந்த சனத்தொகையை 20000 குறைந்த வாக்காளர்களையும் கொண்டு காணப்படுகின்றன. எனவே தற்போது தேர்தல் தொடர்பான எல்லை நிர்ணயக்குழுக்கள் தேசிய ரீதியிலும், மாவட்ட ரீதியிலும் அமைக்கப்படும் போது வட்டாரங்கள், பல அங்கத்தவர் வட்டாரங்கள் உருவாக்குவதற்கு முன் உள்ளூராட்சி நிறுவனங்கள் உருவாக்கப்பட வேண்டும். உ+ம் = நுவரெலியாவில் சகலராலும் ஏற்றுக் கொள்ளப்பட்ட தன் அடிப்படையில் 5 பிரதேச செயலகங்கள் 12 ஆக உயர்த்தப்பட்டு அவை பிரதேச சபைகளாக பிரகட னப்படுத்தப்பட வேண்டும். 
இது போல ஏனைய மலையக மாவட்டங்களான பதுளை, கண்டி, இரத்தினபுரி போன்ற மாவட்டங்களிலும் உள்ளூராட்சி நிறுவனங்கள் அதிகரிக்கப்பட வேண்டும். 2. இவ்விதம் மலையக மாவட்டங்களில் உருவாக்கப்படும் உள்ளூராட்சி நிறுவனங்களுக்கு கீழ், தோட்டப்புற குடியிருப்புக்கள் கொண்டு வரப்பட வேண்டும். தற்போது உள்ளூராட்சி நிறுவனங்களில் காணப்படும். தோட்டப் பகுதிகளுக்கு சேவை வழங்குவதில் நிலவும் சட்ட ரீதியான தடைகளை ஏற்படுத்தும் 33வது சரத்தும் மற்றும் சட்டமூலங்களும் அகற்றப்பட்டு சட்ட ரீதியான தடை நீக்கப்பட வேண்டும். 
3. சகல விதமான எல்லை மீள் நிர்ணய ஆணைக் குழுக்களிலும், மலையக தமிழ் மக்களின் பிரதிநிதித்துவம் ஏற்படுத்தப்பட வேண்டும். 4. நுவரெலியா, பதுளை, கண்டி, இரத்தினபுரி ஆகிய மாவட்டங்களில் புதிய நகர சபைகள் உருவாக்கப்பட வேண்டும். உ+ம்= பொகவந்தலாவ, அக்கரைப்பத்தனை, இராகலை, பூண்டுலோயா இது போன்ற பதுளை, கண்டி, இரத்தினபுரி ஆகிய மாவ ட்டங்களிலும் ஏற்படுத்தப்படலாம். 5. மலையக மக்கள் செறிவாக வாழும் பகுதிகளில் ஒன்றான ஹட்டன் நகர சபை மாநகர சபையாக தரம் உயர்த்தப்பட வேண்டும்.
தற்போது கொண்டு வரப்படும் தேர்தல் சீர்திருத்தம் 70% வட்டார முறையும், 30% விகிதாசார முறையும் அறிமுகப்படுத்தப்பட்டு மற்றும் விருப்பத் தெரிவு முறை இல்லா தொழிக்கப்படவிருக்கின்றது. இதற்கான தேசிய ரீதியிலும், மாவட்ட ரீதியிலும் எல்லை நிர்ணயக் குழுக்கள் அமை க்கப்படவிருக்கின்றன.மலையக அமைப்புக்கள் மேற்படி விடயங்களை உள்வாங்குவதற்கு முன்னோடியாக மலையக பகுதிகளில் புதிய உள்ளூராட்சி நிறுவனங்களை உருவாக்குவதிலும் உள்ளூராட்சி, நிறுவனங்களில் இருக்கும் சட்ட ரீதியான தடைகளை அகற்றுவதன் மூலமே மலையக தமிழ் மக்களை தேசிய நீரோட்டத்தோடு ஒன்றிணைக்க முடியும் இவ்வாறு அவர் மேலும் தெரிவித்துள்ளார்.
